
PROCEMIUM 



Tempora elapsa mente recogitanti ulla vix aetas 
occurrere potest, quae, inter diversissimas rerum 
fortunas, spectaculum exhibeat magis dignum 
quod contempleris, studiaque eorum hominum, 
quibus aevi praeteriti curiositas inest, magis pro- 
vocet quam ea, quae ab ineunte seculo quinto tota 
aetate quam merovingiacam dicunt, intercluditur. 
Tunc enim res romana per longissimum tempus 
multa arte, armorum vi et ingenii ope solidata, 
cum ipsa mole sua tandem stabilita videretur, ad 
extremum adhuc inauditis motibus concussa in 
ruinam praeceps datur. « Versum fas atque nefas ; » 
jura privata negotiaque publica in confuso haberi 
coeperant, quae cum sint vincula pacis civitatisque 
bene moratae ratio, si dissolvuntur, et ipsam rem- 
publicam dissolvi necesse est. Non alia fuit roma- 
nae potestatis conditio, quam omnis humanae rei 
quae, postquam ad culmen suum elata fuit, ineluc- 
tabili quodam fato ad perniciem trahitur. Quae 
quidem extrema, seculo quinto praesertim, res 
romana cognovit, cum simul irruentibus undique 
barbaris gentibus, nisi ope quadam divina fulci- 

retur, diutius exstare non poterat. Dum autem ea 
quae magno decursu temporis tanta gloria vigue- 
rant dilabuntur, nova quaedam rerum species 
quasi adumbratur, paulatimque clariore luce per- 
fusa et nitore suo spectabilis e ruinis exsurgit. 
Ut ait Virgilius, « Magnus ab integro seclorum 
nascitur ordo. » 

Multis ex causis quae, depulsa romana rerum 
figura, tempora nova instaurare valuerunt, una 
in primis notanda est, scilicet monachorum ins- 
titutio. « Nec minimum meruere decus, » cum 
ipsi artibus et scientia silvestres homines populos- 
que rudes erudiendos susceperint, maximeque ad 
componendam indigestam molem allaboraverint. 
Longum est quidem, sed studio ingenioque cu- 
riosi hominis valde dignum inquirere qua virtute, 
qua arte, qua malorum tolerantia ii, quos mona- 
chos vocant, opus susceptum perfecerint : « urbis 
opus, » quod equidem tantisper nostram mentem 
tentarat, si mediocri virtute haud mediocris labor 
contentus esse posset. Fuit igitur quasi sapientia 
quamdam minutam tantum operis partem inves- 
tigare. 

Inter civitates Antipolim et Forum Julii, juxta 
mediterraneum gallicum littus, in medio quodam 
sinu circumfusi maris exstant geininse grandiores 

insulae, quatuor aut quinque passuum millibus a 
continente dissitae. Illa autem quae major videtur, 
olim vocata Lero (1), nunc insula sanctae Marga- 
ritae dicitur : cui meridiem versus altera adjacet 
quae Lerina communiter, a quibusdam vero sancti 
Honorati insula vocatur. Haec quidem angustior, 
si eam dimetiaris, cum sit finibus angustissimis 
inclusa, sed non angustae gloria^. Gujus ad littus 
primis quinti seculi annis, navem appulit civis 
quidam peregrinus, Honoratus nomine, quem 
Leucis Tullorum oriundum dicunt familia nobili, 
« cujus usque ad consulatum provecta dignitas » (2) 
erat. Honorato quidem propositum erat onmem 
consuetudinem cum reliquis hominibus et omnem 
necessitudinem cum suis solvere, ut alicubi asce- 
tarum thebaicorum more eremiticam et sohtariam 
vitae rationem sibi institueret. Id consihum alta 
mente volvens Lerinensem insulam, « tunc tem- 
« poris vacantem ob nimietatem squaloris et inac- 

« cessam venenatorum animahum metu alpino 

« haud longe jugo subditam petierat; » (3) ibique 
commorans paulo post monasterium exstruxit. 

(1) Plinius, Naturce hist., lib. III, cap. V.... Strabo, Geog., 
lib. IV. 

(2) Sanctus Hilarius Arelat. Sermo de vita S^ Honorati, 
Acta SS., tom. II, Januarii, pag. 19. 

(3; Hilarius Arelat. Ibid. 

Gontigit enim, ut fama Honorati fretum transvola- 
ret omnesque moveret qui sanctae vitae cupidine 
flagrantes, eum tanquam ducem, quem sequeren- 
tur, spectabant. Hi omnes, vita et moribus Hono- 
rati cum excitarentur, diversis locis commoti ad 
saxosum desertum undique concurrerunt, insu- 
lamque jam diu vacantem ita frequentem fecerunt, 
ut eadem setatc Hilarius Arelatensis, testis ocula- 
tus, dicere potuerit : « Certatim se jam illuc om- 
nis regio quaerens Deum dirigebat. » (1). 

Ea vero fuit Honorati institutio (jua3 non solum 
monachos ad mores pie et sancte instruendos for- 
maret, sed etiam pueros et adolescentes aleret, 
eorumque ingenia litteris humanis simul et scien- 
tia divina imbueret : ita ut non minore laude 
scientia et- artibus quam sanctis monachorum 
moribus Lerinensis insula claruerit. Ex ea enim 
insula, quinto prsesertim seculo et per totam a^ta- 
tem merovingiacam, prodiere non pauci qui de 
monasterio ad dignitatem episcopalem populi suf- 
fragiis evecti, vel ad monachorum coetum regen- 
dum vocati, saBpissime rem ecclesiasticam ea vir- 
tute gesserunt, qua constat plurimum his tempo- 
ribus episcopos viguisse. Cujus rei haud incerta 
testimonia, ut spero, suo loco proferre arduum 

(1) Ibidem. 

non erit. Sed si hsec ita se habent, Lerinensem 
institutionem, ea aetate saltem de qua nunc agi- 
tur, maxima auctoritate poUuisse minime dubi- 
tandum est. Quam inquirere nostri propositi pars 
erit. Sed cum ea auctoritas in his quse tum reli- 
gionem spectant, tum rem civilem, tum huma- 
niores littoras roborandas, versatur, statim a prin- 
cipio hujus operis lectorem praemonere haud ab- 
surdum erit, omnia qua3 a re htteraria et ab auc- 
toritate quam in ea Lerinensis schola adepta fuit, 
ahena existimantur, a proposito abhorrere. 

Quod ut assequar, inquirendum erit primum 
an Lerinensis insula schola ad pueros adolescen- 
tesque erudiendos in Utteris instructa fuerit; — 
qui sint inter Lerinenses magistros viri insignes 
qui tum disciphnis suis, tum scriptis aUos erudie- 
rint ; — quos adolescentes praecipuos et qua mente 
schola Lerinensis informaverit ; — qua auctoritate 
secuUs merovingiacis et quidem quas ob causas 
eadem viguerit; — postea de Ga^sario Arelatensi, 
Lerinensis scholae alumno praecipuo, ejusque auc- 
toritate, fusius, prout res id postulare videtur, 
dicendum. — Deinde, cum inquisitum erit quo 
vinculo Lerinensi scholae reUgentur celeberrimae 
institutiones quae merovingiaca aetate in AngUa 
moribus pariter et artibus claruerint, quaestio 

quam tractandam suscepimus, ex integro sane 
absolvetur. 

At mihi de re non intacta scripturo, non tam 
nova proferre quam ea quae passim ab aliis tra- 
duntur, vel in unum colligere, vel diligentius, 
fusiusque tractare, vel etiam quaedam paulo di- 
versa mente recolere in animo est. Qua de causa, 
cum ea sint mihi proposita, ne cui veniat in men- 
tem, nie admodum nova aggredi, antequam opus 
susceptum manu attingo, aliquid de nonnuUis 
quibus ista conscribens innitor, quasi adumbran- 
dum videtur. Digni sunt qui inter primos, mune- 
ris praecipui causa, notentur : Vincentius Barralis 
Salerna, in Lerinensi monasterio quondam insu- 
lanus, qui, ineunte decimo septimo seculo, majore 
quidem studio quam arte librum, magna^ molis 
neque mediocris pretii, cui Chronologia Lerinensis 
titulus ascribitur, composuit; D. Mabillonius, in- 
victi laboris ct ingentis cura3 auctor, cujus libri 
qui tum Annales Benedictini, tum Acta sanctorum 
ordi^iis sancti Benedicti inscribuntur, plura quae 
ad rem meam conveniunt attulerunt. Non omit- 
tendos puto, elsi ab eis perpauca sum mutuatus 
Cellier et Rivet, qui de rebus Lerinensibus in sua 
Sacrorum scriptorum historia primus, aiter vero 
in Ilistoria litterarum gaUicarum disseruerunt, 

quos omnes antiquiores scriptores libentius di- 
cam : ex recentioribus vero mibi praesto fuerunt 
Goux et AUiez, quorum primus, « Lerins au F'"' sie- 
cUy )) alter vero « Histoire du monastere de Le- 
rins )) composuit; quibus merito subjungendi sunt 
JJ. Ampere, Guizot, Fauriel, qui in operibus suis 
plura de Lerinensibus studiis interdum miscue- 
runt. At multum desiderio fuit fere nihil invenire, 
quod ad rem meam conveniat, in libro de Episco- 
palibus scholis a Glaudio JoUy conscripto, neque 
in opere De scholis celebrioribus quod edidit de 
Launoy, vel in libro qui inscribitur : Histoire de 
Veducation en France a Thery composito : Leri- 
nensem vero scholam ne citavit quidem Leon 
Maitre in libro suo : « Les Ecoles episcopales et 
monastiques de VOccident, » 

Narraturus vero de rebus a nobis maximo tem- 
poris decursu distantibus, ut potui maxime, verum 
percontatus sum a scriptoribus ea aetate vigenti- 
bus, inter quos Lerinenses primum ; deinde Sido- 
nium ApoUinarem, Gregorium Turonensem, For- 
tunatum, Ennodium, aliosque adnumerare aequum 
videtur : quorum opera vel ex editione Beroli- 
nensi cui titulus : « Monumenta Germanise histo- 
rica, )) vel ex ea quae Vindobonensis academiae 
cura et studio pra^lo mandatur collegi : interdum 
tamen Mignianas editiones libenter interrogavi. 



CAPUT PRIMUM 



AN LERINENSIS INSULA SGHOLA AD DOCENDOS 
ADOLESCENTES INSTRUCTA FUERIT ? 

Cum ea sit monastica institutio quse ad mores 
bene informandos spectet, idque sibi proposuerit 
Honoratus ut agendi rationem potiusquam gymna- 
sium ad edocerldos pueros institueret, statim ab 
hujus libelli exordio inquirere necesse est utrum, 
ea de qua agitur eetate, in insula Lerinensi schola 
ad docendos pueros floruerit, an institutio religiosa 
tantum quae suos alumnos ad monasticam vitee 
rationem informaverit. Eodem pacto qu8e causae 
scholee Lerinensi ortum dederint inquiretur. 

Quod ut rite assequamur, in memoriam revocan- 
dum est primum eam non fuisse institutionem 
Lerinensem, quae ex auctoris sui ingenio omnibus 
armis instructa processerit : multo verius eam 
mox increbuisse, hujusque aetatis conspirante varia 
fortuna, cujus hac in causa maxime habenda est 
ratio, eo devenisse ut, non immutato pristino ha- 
bitu, primos sibi propositos fines latius extenderet ; 

quo factum cst, ut ii qui propriam vitam sancte 
exercendam sibi primum proposuerant, mox alios 
honestis moribus informandos humanisque disci- 
plinis imbuendos susciperent. Idem enim Honora- 

, tus, postquam solitariam vitam agere optaverat, 
cumque, non multo temporis decursu elapso, fre- 
quentissim^e familise dux paterque factus esset, eo 
vi rerum adductus fuit, ut praeceptor et scholarum 
magister fieret (1). Cum ad eum ex omni parte 

' concurreretur, fieri non potuit, quin simul ad do- 
cendum quidam, multo vero plures ad discendum 
apti invenirentur ; quae eruditorum illiteratorumque 
hominum consuetudo si scholae hac 6etati3 florentis 
causa fuit, minime mirandum videbitur. Scholasti- 
cam enim disciplinam monasticae institutioni ma- 
xime convenire fatendum est, nedum nb eadem 
abhorreat. Re quidem vera, cum sit aput mona- 
chos institutum, ut opera queedam, in quibus 
Scripturarum Sacrarum scriptorumve ecclesiastico- 
rum lectio, non minimum locum dicitur obtinuisse, 
exerceant (2) ; exinde fit necesse ut ipsi, vel ante 



(1) « Potat etiam profluo illo qui in se erat, cflolestis fonte 
« sapientioe. Atque utinam tantum angustioe spiritus mei rece- 
pissent, quantum ille studuit infundere. » Hilar. Arel. Yita 
St Honor., c. V, no 24. Patrol. lat., t. L, col. 1263. 

(2) Cassiodor. Le divina institut., cap. 23. 

quam monasterium ingrediuntur, vel postquam in 
ea degere vitam coeperunt, litteris humanis initien- 
tur. Quod si pluries, primis prsesertim temporibus, 
res ita cessit, ut insulae Lerinensis recentes incolee, 
auditis jam antea alibi magistris, litterarum ele- 
menta comparassent, non deerant, qui ad eadem 
comparanda monasterium adibant. Pro certo enim 
habendum est, seculo quinto decedente, vel sexto 
ineunte, multos fuisse pueros qui ad monasteria, 
hac et illac, ut monasticam agerent vitam, accede- 
rent, cum a Ceesario Arelatensi in ea regula, quam 
monachis imposuit, sit preescriptum ne pueros, 
nisi (( ab annis sex aut septem, » admitterent, qua 
aetate tantum « et Htteras discere et obedientiee pos- 
sint obtemperare (1). » 

Heec equidem ideo attuli ut evincerem, vel a 
quinto seculo in omni monastica institutione ne- 
cessario scholam intra muros instauratam esse. 
Quia vero de Lerinensi monasterio res est, commu- 
nibus locis argumenta, cum queedam nobis sup- 
petant propria, desumere parum prodest. Ex his 
enim tribus quae complectitur schola, edocendis 
discipuHs, docentibus magistris disciplinaque, nul- 
lum defuisse Lerinensi instituto, ea saltem eetate 



(1) Regula St» Ccesarii Arelat. Patrol. lat. Mi^ne, tom. LXVII, 
col. 1108. 

de qua agitur, ex historia colligere est. Chronolo- 
giam hujus insulee perlegenti quidam occurrunt 
qui apud Lerinenses humanis artibus et divinis 
disciplinis imbuti fuerunt : quorum si nomina, 
habita saltem ratione temporis, aestimantur per- 
pauca, in mentem veniat hujus rei historiam ita 
caligine perfusam esse, ut quaedam nomina tantum, 
c( prae ceeteris » (1), ut ait Mabillonius, oi-iginis, 
dignitatis aut pietatis causa longissimo dcnsatam 
aevo oblivionem effugerint. Inter haec suo ordine 
primoque loco annumerantur Veranus Snlonius 
que, sancti Eucherii Lugdunensis fihi, qui primis 
quinti secuh annis, Salviani Vicentiique Lerinensis 
disciplinis traditi fuerunt : cujus rei certissimum 
oculatissimumque testem habemus, ipsum Euche- 
rium, qui, in eo quem ad Salonium suum scripsit 
libro, sic habet : « Dignum namque est quacumque 
(( cura ingenium tuum reparari, qui vixdum decem 
(( annos natus, eremum ingressus, intcr illas sanc- 
(( torum manus non solum imbutus, verum etiam 
(( enutritus sis ab Honorato patre, illo, inquam, 
(( primo insularum, postea ecclesiarum magistro, 
(( cum iUic boatissimi Hilarii, tum insulani tironis, 
(( sed jam nunc summi pontiticis, doctrina forma- 



(i) Annales ord. «S^* Bened., tom. I, lib. I, pag. 15. 

(( ret per omnes spiritualium rerum disciplinas ; 
« ad hoc etiam te postea consummantibus summis 
(( viris, Salviano atque Vincentio, eloquentia pariter 
(( et sapientia praeeminentibus viris, etc. » (1). 

Idem Salvianus, de quo Eucherius modo, cum, 
abdicata insulari militia, septem post annos inter 
Lerinenses exactos, Massiliam se recepisset, floren- 
tis sane apud eosdem scholee non oblitus, juvenem 
quemdam, popularem suum, Lerinam misit, mona- 
chis ea occasione scribens : « Suscipite ergo, 
(( queeso, hunc ut mea viscera, et quantum in vobis 
(( est vestra facite, inlicite, et adhortamini, docete, 
(( instriiite, formate, gignite. » (2). Quam bene rei 
nostrse ea vox conveniat, nemo non videt, cum 
Lerinensis instituti peritissimus fuerit iste Salvia- 
nus, qui magistros ad juvenem docendum instruen- 
dum, gignendum nullibi magis idioneos, neque 
opportuniorem scholam quam in Lerina insula 
repererit. 

Eadem ferme aetate germanum Sidonii Apollina- 
ris fratrem a Fausto, primum Lerinensi monacho, 
postea vero Reiensi episcopo, educatum fuisse no- 
vimus : cum vero satis non constet quo anno epis- 

(1) Sti Euclierii Instruct. lib, Proefat. ad Salonium. Patrol. 
lat. Migne, T. L. col. 773. 

(2) Salviani Massil. opera. Edit Balusiana. Parisiis 1684, 
Epist. I. 

copalem dignitalem adeptus sit Faustus, pariter in 
incerto erit, utrum Lerinensis an Reiensis scholee 
alumnis Sidonii frater sit ascribendus. 

Quinto seculo jam elapso, inter insulanos disci- 
pulos alium citare est, cujus nec nomen nec fama 
in incerto sunt, Csesarium, Arelatensem episcopum, 
quem in homilia XXV ad monachos audivimus 
dicentem : « Cum enim parvitatem meam hsec 
« sancta insula, velut preeclara mater et unica sin- 
« gularis omnium bonorum nutrix, brachiis quon- 
« dam pietatis excepit, et non parvo spatio educare 
« et enutrire contenderit, etc. » (1). Qui Ceesarius, 
cum rudis et octavum decimum annum agens 
Lerinense monasterium ingressus esset, is mox 
exiit quem jure meritoque praecipuum scholee Leri- 
nensis alumnum dicere possimus. Nec alia desunt 
nomina discipulorum tenera eetate in insulam ad- 
vectorum, in eaque educatorum, de quibus postea 
suo loco fusius erit dicendum. Ubinam ipsi litteras 
didicissent, nisi insula schola fuisset instructa? 
Quanam ratione vera 6sset ea Csesarii vox, de mo- 
nasterio nostro loquentis : « quos nutrit parvulos 
« reddit magnos, quos velut tirones excipit, reges 



(1) St» Caesarii Arelat. hom. XXV, ad monachos. Patrol. 
lat. Migne, tom. LXVII. 

« facit, » (1) quod, ni fallor, de animis bonarum 
artium et de mentibus litterarum cultura expolitis 
intelligendum. Ea vero institutio qu8e ad mentes 
litteris excolendas habetur apta, schola dicitur. 

Nec aliter persuasum fuisse hac eetate videtur, 
cum, eversis fere omnibus, quae Roma vigente, in 
Gallia florebant scholis, sicut antea adolescentes in 
Burdigalensem, Tolosanam, Viennensem, Lugdu- 
nensemve civitatem, nunc in exorientia ubique mo- 
nasteria, in primis Lerinense, edocendos cogebant. 
Gujus concursus, etsi rarissima sunt testimonia, 
cum de remotissima re agatur, qusedam exstare 
confido qu6e ex vetustissimo codice, Siff^redi Leri- 
nensis monachi vitam narrante, desumuntur. Hoc 
cnim loco legitur : « Tempore quo florebant studia 
c< Lerinensis coenobii in partibus Galliarum, coepit 
« undique religio christiana sub jugo Domini cres- 
« cere, quod portantibus leve esse dignoscitur, at- 
« que studiis litterarum sese committere, quo in 
<( loco praeerat egregius sacerque Christi Ceesarius 

« famulus cumque ad eum omnes unanimiter 

« concurrerent pro salute animarum, sive pro stu- 
« diis litterarum, etc. » (2). Quod si prseter fidem. 



(1) Sti Ccesarii Arelat. homil. XXV, Ibid. 
(2)y,Barva\. Chronologia Lerin.LugduniMDCXUl, tom. II, 
p. 130-131. 

hoc loco tam illustri aliquod adhuc intercidat du- 
bium, alium haud obscuriorem subjungere placet : 
(( Florebat ea tempestate — tempore Dagoberti 
(( regis — celebre illud Lerinense ccenobium S** 
(( Honorati nuncupatum, in insula maris Gallici 
(( prope Antipolim, in quod adolescentes nobiles 
(( tanquam ad celeberrimum quoddam litterarum 
(( et virtutis emporium confugiebant, ut eetas pue- 
(( rilis ad virtutem honestatemque informati, brevi 
(( virtutibus dignf essent adolescentes quihonoris 
(( et dignitatis nomen possent sustinere. » (1). Hic 
igitur habes Lerinensem insulam septimo seculo 
virtutis litterarumque emporium, quod vulgo scho- 
lam, ad pueros bonis moribus liberalibusque arti- 
biis informandos, sine metaphora dicimus. 

Porro hanc eamdem institutionem seculo pro- 
xime sequente adhuc exstantem vigentemque alia 
testimonia declarant. Primis enim octavi seculi an- 
nis, cum gallicas Provinciee partes ferro inceudio- 
que vastarent saraceni et ad mortem fortiter tole- 
randam insulani jam sese pararent, antequam ulti- 
ma fratres paterentur, inter eos assurgens, abbas 
Porcarius hsec orasse fertur : (( Sunt inter vos, ut 
(( non ignoratis, sexdecim pueri et triginta sex ado- 
(( lescentes, qui, si ducti fuerint a profanis, dubito 

(1) Chronologia Lerin, tom. I, p. 321. 

« ne blanditiis sive terroribus seducantur, quos, 
(( consulo, mittamus in Italiam, ut, cessante hac 
(( furenti calamitate, redeant et reeedificent hoc sa- 
(( crum monasterium Lerinense, etc. » (1). Quos 
pueros adolescentesque novissimos setate mero- 
vingiaca fuisse auditores, et, ut voce Quintiliani utar, 
scholasticos jamjam Saracenorum ruinis et ceedi- 
bus periturse Lerinensis scholae merito dixerim. 
Nihil enim de postera aetate tractandum suscepi. 

Sed iis omnibus quee supra allata sunt, in eum 
locum adducimur ut, cum certo constet toto setatis 
de qua agitur decursu, in insulam Lerinensem 
pueros advectos fuisse educandos, ex his conclu- 
damus illud celeberrimum monasterium schola 
fuisse instructum, genusque duplex adolescentium 
educandorum ibi fuisse versatum : unum quidem 
eorum qui postea oblatt cognomine dicti interiorem 
scholam claustri frequentantes id prosequebantur, 
ut inter monasterii fratres cooptarentur (2) ; alte- 
rum vero eorum qui veluti exteriarem scholam, ca- 
nonicam olim dictam, ita adibant, ut mox, humanis 
divinisque litteris imbuti, extra asperiora monas- 
terii claustra rem agerent. Horum similes Salo- 
nium Veranumque, et Sidonii ApoUinaris fratrem, 

(1) ChronoL Lerin, t. I, p. 221. 

(2) Ekkehardus : Vita Sti Notheri, no 7. 

Arnulphum Metensem aut Agricolam Avenionen- 
sem, quos nullo modo inter monachos recensere 
fas est, satis comperimus. Illos vero pueros adoles- 
centesve quorum meminit chronologia, ut eos tan- 
tum in medium afferam, qui Porcarii tempore in 
insula vitam agere coeperant, oblatos fuisse mo- 
nasterio dicere licet, quos ea setate ad monaste- 
rium, direptione a Saracenis facta, instaurandum 
servatos accepimus. 

Quse yero fuerint scholee Lerinensis forma habi- 
tusve mihi non est consilium hic quaerere. Etsi 
non fuit instituta ad Romanarum in Gallia schola- 
rum recentiorumve gymnasiorum instar, ut quidam 

Gallici nominis auctores, pondere non leves id as- 
serere videntur (1), ab his tamen non ita diversa 

sestimanda est, quee identidem nobiles quosdam 

adolescentes originis honorisque causa non enu- 

trierit. Suo loco demoristrabitur Lerinensis schola 

grammaticorum vestigiis primum inheerens, mox 

vero ab eis recedens ut viam diversam iniret, im- 

buendoque adolescentes rebus theologicis, potius- 

quam arte rhetorica, theologos potiusquam oratores 

informaret. 

(1) Guizot : Hist. de la civiL en France, t. I, lec. IV 

Fauriel : Hist. de la Gaule merid., t. I, cli. X, p. 402-403 

Ampfere : Hist. litter., t. II, p. 278-279 Michelet : Hist. de 

France, t. I, ]iv. II, p. 261. 



CAPUT SECUNDUM 



QUINAM LERINENSEM SGHOLAM INSTITUERINT 

Cum ea sit omnis humanse institutionis conditio, 
quse diu perdurare non valeat, nisi ingenio opibusve, 
ceu fundamento suo, innitatur ; antequam ulterius 
progredimur, a quibus auctoribus primum fundata 
processerit, quibusve opibus stabilita fuerit Leri- 
nensis schola, quaGrendum est. Heec autem ejus 
fortuna fuit, quod omni eestimatione majus, ut 
statim a principio, a prseclarissimis, si modo tem- 
poris rationem habeas, scriptoribus et sanctissimis 
viris fundata primum, continuata deinde atque 
illustrata sit : ita ut, mea quidem sententia, inter 
monasticas scholas, sive illa, sive postera setate, 
non aliam invenire possis, quse tot ac tantis simul 
doctis viris prsedita sit ; quorum memoria, Hono- 
rati scilicet, Hilariique Arelatensis et Vincentii 
Lerinensis, Eucherii Lugdunensis, Lupi Trecensis, 
Salviani Massiliensis, Faustique Reiensis menti 
statim occurrit, remque totam ita dominatur, ut ab 
ea heec nomina minime separari queant. Etsi 
unumquodque eorum nomen ita apud litteratum 

quemque innotescit, ut ipsis quasi sua historia sit, 
tamen quia rei nostrae intime hserent, de singulis 
pauca referre non piget. 

Ab Honorato incipiendum, cujus res preedare 
gestse pari studio, pari cura, parique amore ab 
Hilario Arelatensi, ejus discipulo, in sermone de 
Vita Honorati eleganter narrantur. Etsi ad piorum 
affectus movendos, pius ipse, hsec Hilarius effude- 
rit, ex eo tamen sermone Hquet Honoratum ab 
adolescentia ita Uberahbus artibus nutritum et eru- 
ditum fuisse, ut dignus esset qui tunc vel scholse 
Lerinensi originem daret, tum ipsi disciplina sua 
et auctoritate prseesset. NuUum quidem opus ejus 
exstat, • quia nunquam res gestas aut dictas poste- 
rorum memorise mandare in animo habuit. Is ta- 
men non discipulos tantum in insula vitam agentes 
doctrina informare, sed multos alios epistolarum, 
ope in recta vivendi ratione confirmare studuit : 
nam « certatim ad illum latentem undique littera- 
rum officia perlata sunt, quibus ille quam novis 
affectibus variata reddebat, quam gravia, « quam 
« blanda, quam dulcia » (1). Quod si bonis artibus 
mens ejus exculta fuit, quanto magis mansuetu- 
dine, patientia et omni genere virtutum, quee pium 

(1) St^s Hilarius Arelat. Sermo de Vita St^ Honorati, Acta 
SS.f t. II, Januar., p. 19. Patrol. lat. t. L, col. 1239 et seq. 

sanctumque virum decent, conformata fuit ejus in- 
doles, ita ut jure meritoque dixerit Hilarius : « Si 

(( suo arbitrio caritas exprimenda esset Hono- 

(( rati pingi deberet vultu » (1). Qui cum viginti 
ferme annis Lerinensi scholee preefuisset, ad epis- 
copatum evectus, in civitate Arelatensi vita cessit 
(CCCCXXIX). 

Huic amore, communi patria, forsitan et san- 
guine, ex omnibus discipulis conjunctissimus fuit 
Hilarius. Is enim Leucis Tullorum e nobili loco 
ortus, cum liberalibus studiis aliquamdiu vacasset, 
profano ritu, ut ferunt, se habere coepit. Quibus 
autem Honorati precibus et minis, qua verborum 
vi amantissima a pristino vivendi more ita sit 
revocatus, ut mox Lerinam insulam peteret, in 
laudato sermone ipse narravit (2). Contigit etiam 
ut, inter primos Lerinensis scholee magistros emi- 
nens, dignus esset quem Eucherius, Salonium 
suum alloquens, commemoraret, ejusque discipli- 



(1) Ibidem. 

(2) « Heesitantiae mea3, invitante pio domino, totus cura 
« voluptatibus suis mundus adstabat : quid relinquendum, 
« quid appetendum videretur, animus meus tanquam collatis 
« apud amicum tractatibus ventilabat. Quotiens in animo meo 
« velle et nolle successit I Et quid plura ? Absente illo partes 
« suas in me Christus exsequitur. » Sermo de Yita Honorati, 
« Patrol. lat. T. L, col. 1262. 

nam laudaret. Paucissima quidem sunt ejus opera 
qu8G exstant, cum ipsi tantum de Vita Honorati 
sermonem, alterumque de Legionis thehaicoe trium- 
pho, Carmenque in Genesim, vix centum et quin- 
quaginta versus complectens, tribuere fas sit. 
Attamen citra dubium est, testimoniisque non obs- 
curis certum, ita multa fuisse Hilarii opera ut nul- 
lum tunc temporis in usu litterarum genus intactum 
liquerit : homilias nempe « in totius anni festivita- 
tibus expeditas », versus etiam « fontis ardentis », 
epistolas tandem quarum magnus « erat nume- 
rus » (1). Eas commemorat Eucherius sic ad Hila- 
rium scribens : « Dictu difficile est, quanti mihi 
« pretii fuerint litterse sanctitatis tu8e, in quibus 
« ita expressam facundiam recognovi sicut tenes 
« in aliis modestiee morumque operibus principa- 
« tum » (2). Nec omittenda quae annalium in mo- 
dum de rebus suo tempore gestis scripserat : 
« quanta in hac causa dictitaverit, huic operi nulla 
« possum ratione connectere » (3). Haec aliaque, 
quse de Hilario traduntur, satis declarant quanta 
fuerit ejus diligentia sive in agendo sive in scri- 



(1) Vita S^i Hilavii Arelat. ab. Honorato Massiliensi. 
Acta SS,, tom. II, Mau, p. 27. Patrol. lat., t. L, col. 1232. 
(2; Il)idem, Patrol. lat., t. L, col. 1232. 
(3) Ibidem. Patrol. lat., t. L, col. 1233. 

N 

bendo, quanla sententiarum verborumque copia, 
quam facilis ingenii virtus. Narrant enim eum 
fuisse Hilarium, qui « Salinas expetens automata 
propriis manibus et sudore confecerit » ; qui pluri- 
mis conciliis diversis in locis preefuerit, multa et 
longinqua itinera ingressus sit, qui tandem, tam 
solerti mente et acri ingenio sit prseditus, ut simul 
variis operibus intentus, artem fabrilem manu et 
rem litterariam pariter exerceret. Cujus rei memi- 
nit Edesius Hilario nostro conjunctissimus (1). 
Neque aliud scripsit Honoratus Massiliensis : 
« Sedili mensaque opposita liber ingerebatur, et, 
« Titio adstante notario, liber prsebebat animo ci- 
« bum, manus nectendi velocitate currebat » (2). 
Cum fere omnia ejus opera desint, vix in nobis 
situm est ex cognita causa legitimum de ejus inge- 
nio proferre judicium. Quamobrem, de ea re audia- 
mus velim eumdem ejus vitse auctorem, Hilarii 
aequalem et amicum : « Temporalis vero ejus prae- 

(1) Ibidem : Vidi ego, nec dignus tanta ad pr«3Conia teslis, 

Plexos sole jugi digitos cessisse labori ; 
Nectendi ratio varias injunxerat horas, 
Nec finem precibus mutatus fecerat actus. 
Credere vix possum quemquam tempore eodem ' 
Nectere dictantem, relegendo lecta, fatendo, 
Ore, manu, simul hoc operari, attendere, fari. 

(2) Vita Hilarii ab Honorato Massil. ibid. Patrol lat., t. L, 
col 1233. 

dicatio quantum flumen eloquentiae habuerit, 

quas sententiarum gemmas sculpserit descrip- 

tionum varias picturas et rhetoricos colores ex- 

presserit non dicam licere, sed ne cogitare 

me posse protestor si peritorum turba defuis- 

set, simplici sermone rusticorum corda nutriebat, 
at ubi instructos supervenisse vidisset, sermone 
vultu pariter in quadam gratia insolita excitaba- 
tur, seipso celsior apparebat, ut ejusdem preelati 
doctores temporis qui suis scriptis meriti summi 
claruere Silvius, Eusebius, Domnolus admira- 
tione succensi in heec verba proruperint : non 
doctrinam, non eloquentiam, sed nescio quid 

super homines consecutum ut hujus temporis 

Livius, poeta et auctor insignis, publice procla- 
maret : si Augustinus post Hilarium fuisset, ju- 
dicaretur inferior » (1). 
Haec etsi nimia pietas verbis videtur amplificare, 
ex iis tamen eloquentiae Hilarii monumentis quse 
in nostras manus venerunt, pro vero habere non 
diffitebimur quae paulo post subjungit laudatus 
auctor, in medium prolato quod vocat Hilarii 
(( inexhaustum facundiee fontem, philosophicorum 
dogmatum interiorem veramque doctrinam » (2). 

(1) Yita Hilarii ab Honorato Massil. ibid. Patrol. lat., t. L, 
col. 1231. 

(2) Honoratus Massil. Ibid., col 1230. 

Non aliter sentire videtur Gennadius, cujus senten- 
tiam, ut pacem cum Arelatensi episcopo, cui fere 
aequalis erat, habeamus, in medium placet afferre 
sic expressam : « aliqua et parva edidit quae eru- 
ditae animae « et fldelis linguee indicio sunt : in 
quibus praecipue ad multorum « utilitatem neces- 
« sario opere vitam S** Honorati praedecessoris sui 
« composuit » (1). In civitate Arelatensi vi creatus 
episcopus, circa annum a X® CCCGXL obiit. 

Eo tempore quo Hilarius Lerinense monasterium, 
Honorato duce, ingressus Eucherii filios primis 
grammaticse artis rudimentis informabat, Vincen- 
tium quemdam, de cujus patria et familia satis 
ambiguum est, inter insulanos Lerinee fuisse 
comperimus. Gujus si aetas, patria et aliquando' 
etiam nomen in incerto fuere, tamen inter hujus 
seculi scriptores gloria non incerta. Is enim, 
quem inepte consulem fuisse dicunt » (2) alii ; 
alii vero germanum Lupi Trecensis faciunt, aut 



(1) De viris illustribus, cap. 69. Patrol. lat. Mig., t. LVIII, 
col. 1100. 

(2) Tillemont, Memoires, t. XV. pag. 143. — Rivet, Hist. 
litt., t. II, p. 305 ♦ In primam venit sententiam Baronius : 
Annales, ad annos CCCC-CCCCXXXI-CCCCXXXIV. In 
secundam Mabillonius, Annales Ord. /S'* Bened,, t. I, lib. I, 
p. 14. — In tertiam Ampfere, Hist. litt., t. II, p. 18; quos 
omnes confutat Tillemontius loco citato. 

illumVincentium qui, ineunle seculo quinto, Cbjec- 
tiones Vincentianas scripsit, jamque satis matura' 
aetate in insulam confugit : quod ipse nos monuit 
scribens : « Cum aliquamdiu variis ac tristibus 
« secularis militise turbinibus volveremur, tandem 
« nos in portum religionis cunctis fidissimum con- 
c( didimus » (1). Quae tamen fuerit ejus natura ad 
discendas litteras apta, quo studio, qua cura a 
primis saltem vitae annis, in scholis frequens fue- 
rit, ex his quae modo dicentur satis clare innotes- 
cet. Is enim monasticse militiee ascriptus, moxque 
Scripturarum Sacrarum et theologicse scientiee pe- 
ritissimus, cum perniciosae lites, de rebus quee ad 
religionem pertinent, animos exercerent, partesque 
in duas christianam rempublicam tralierent, multa 
cum laude in aciem prorumpit, et « opusculum 
parvum mole sed virtute maximum » (2) quod 
Commonitorium Peregrini inscribitur, eleganti ser- 
mone composuit : « Alia quoque nonnuUa scripsisse 
legitur, quee ad notitiam non venerunt » (3). 

Cum omnium manibus versetur Vincentii Leri- 
nensis Commonitorium , quibus constet rebus, 

quam doctrinam exhibeat proferre . nostrum non 

• 

(Ij Vincentii Lerin, Commonit., no 1, p. 316, edit. Balus. 

(2) Baronius, Annal. lib. ad annum CGCC. 

(3) Trithemius, De script» eccles., artic. de Vincent. Ler. 

erit. Etsi aliquibus visum est Vincentium in Au- 
gustinum tela dirigere, eoque Pelagianismi nota 
affici, quod ipsius memorise quam grave sit nemo 
non videt, de hac re tamen cum proposito (1) satis 
conveniat, aliquid postea suo loco dicetur. Sed nunc 
ut potius Vincentii virtutem litterariam indicemus 
res poscit. Porro eum nobis se praebet Vincentiiis, 
qui a teneris annis litteris humanis imbutus, 
rebus theologicis quas postea scriptis suis tractare 
aggressus est, eum colorem antiquum quem ab 
exemplaribus profanis mutuatus est, addidit; libe- 
raliumque artium ita peritus habitus est, ut cum 
Salviano Salonii Veranique praeceptor eligeretur. 
Equidem perlegenti Conimonitorium imago quee- 
dam artis antiquae exsurgit, cum opusculum istud 
terso sermone, apta et habili rerum dispositione, 
multa verborum proprietate sit compositum. Licet 
non omnis abest ornamentorum vitiosa irreptio, 
attamen ita levia raraque admittuntur, ut severio- 
rem antiquitatis imitationem exturbare non valeaut. 
Quamobrem, jure meritoque Ebertus in Vincentio 
antiqui sermonis latini figuram miratur (2). Gen- 



(1) Gorini : Befense de VEglise^ 8c ^dit., Lyon 1878, t. I, 
p. 410. — Goux : Lerins au Y^ siecle, p. 117 et seq. 

(2) Geschichte der Christlich lateinischen literatur, lib. III, 
cap. XVIII. 

nadius nitorem Vincentianee linguse laudibus extol- 
lit (1), Pithseusque de Commonitorio loquens dicit : 
« Nihil eo genere aut majori judicio aut acutiore 
« stylo conscriptum » (2). Vincentii preeterea « quam 
(( mira fuerit eruditio, libellus ipsius ostendit, ut 
(( vix sit reperire qui paucioribus chartis majora et 
(( feliciori tractu concluserit » (3). 
Inter eos quidem sed propriis virtutibus emicuit 

i « reverendi nominis » (4) Lupus, Trecensis episco- 
pus : cujus etsi nulla opera, excepta quae scripta 
fuit ad Sidonium Apollinarem epistola, remanent, 
tamen inter Lerinenses doctores, hujusque senatus 
fratres, honoris maximique pretii causa, ascriben- 
dus est. Is quoque Leucis Tullorum natus, a prima 
eetate « scholis adhibitus et rhetorum studiis imbu- 
(( tus est. Deinde vero, jam apprime eruditum flo- 

, (( rentis eloquii fama per regiones divulgavit » (5). 
Postea adulta aetate, in familiam Hilarii, cujus 
sororem Pimeniolam optato matrimonio duxerat, 
cooptatus, forum adiit, causasque dicere coepit : 

(1) Gennadius : Patrol. lat., t. LVIII, cap. 80. 

(2) Epistola dedicatoria ad Fabrurii : Veter aliquot Gallioe 
theolog. scripta, Parisiis 1586. 

(3) Baronius : Annal, lib. ad annum CCCCXXXIV. 

(4) St«8 Eucherius : De laude eremi. Patrol. lat., t. L, 
col. 711. 

(5) Chronologia Lerin, t. I, p. 33. ~ Acta SS., t. VII. Julii, 
p. 51. 

quo in munere, cum haud mediocrem dicendi glo- 
riam reportaturus videretur, Honorato Hilarioque 

hortantibus, consilio favente Pimeniola, in Leri- ; 

t 

nensem insulam se contulit : « Post desudatas mi- ' 
litiee Lerinensis excubias » (1), cum regressus esset 
(( ad Matisconem ut ea quee ipsi remanserant pau- 
« peribus elargiretur » (2), communi omnium voce 
civitatis Trecensis episcopus eligitur. Hoc in loco 
ita animi dotibus et constantia, justitia, pietate, 
pariter et doctrina effulsit, ut dignus esset quem 
« facile principem pontificum gallicanorum » (3) ea 
eetate diceret Sidonius. Cui verbo ut assentiamur, 
etsi plurima non obveniunt testimonia, illud tamen 
suppetit quod ab historicis traditur scriptoribus, 
Lupum nempe, imminentibus Trecensi civitati 
Hunnorum turmis, inter cives perterritos, eum non 
suo sed suorum periculo motum, feroci duci asti- 
tisse, periculumque eloquentia animique virtute 
deturbavisse. Is etiam narratur Lupus quem epis- 



(1) Sidonius Apoll., lib. VI, epist. I, Ex monum. Germ. 
hist. — Sic habet Chronol. Lerin. 

Hinc Honoratum Lupus expetivit 
Et gregi sancto sociatus illi 
Audiens sacree pia disciplina^ 
Colla subegit. 

(2) Chronologia Lerin, t. I, p. 33. 

(3) Lib. VH, epist. 13. 

copi gallicani, in concilio Arelatensi 11** coacti, in 
Britanniam cum Germano, Antissiodorensi epis- 
[ copo, miserunt, ut doctrina simul et eloquentia 
Pelagianismum per Britannos serpentem coerce- 
ret. Convenit inter omnes Lupum Trecensem ita 
humanarum divinarumque litterarum studiosum, 
ut omni cura, omni arte qua poterat ad scholas 
instruendas allaboraverit, eisque omni modo per 
annos quinquaginta duo faverit. 

Huic non cedit Eucherius Lugdunensis neque 
morum integritate, neque vitae honestate, neque 
litterarum laude : qui cum pari dignitate esset, 
orsusque e senatorio sanguine inter optimates coop- 
taretur, Galla, quse in matrimonium duodecim 
abhinc annis illi juncta erat, annuente, cum Salo- 
nio et Verano suo in insulam Lero tandem se rece- 
pit. Fama vero ejus trans mare vulgata, ex om^ 
nium consensu votoque Lugdunensi ecclesiee prsefi- 
citur. At tenuit eum insulse desiderium et ea quam 
vocat ii eremi caritatem » (1) ; qua motus, affectus- 
que sui impatiens, ad Hilarium suum, tunc Leri- 
nensem, exquisitum illud opusculum de Laude 
eremi conscripsit. Quod si legeris piissimee ami- 
cisque fidelissimee animae imaginem sane tibi effin- 

(1) Be Laude eremi. Patrol. lat., t. L, col. 711. 

ges : sed si non res tantum, verum etiam.verba 
attendas, ingenium peracutum mentemque omni- 
bus antiquitalis disciplinis excultam in conspec- 
tum venisse tibi persuasum erit. Citandus etiam 
inter Eucherii opera libellus, cui titulus de Con- 
temptu mundi, ad Valerianum drr*ectus, in quo 
laudatus scriptor, inter multas quse ex intimo corde 
procedunt paginas, non paucas miscet quae mag- 
num sonant, veraque eloquentia de rebus perituris 
renitent. Ea eorumque similia homiliarum, quas ad 
populum habuit Eucherius, desiderium majus inji- 
ciunt : quibus in aperto magis esset qua varietate, 
qua vi in dicendo potitus sit Lugdunensis episco- 
pus, de quo scripsit Mamertus Claudianus : « Qui 
(( scilicet viridis sevi, maturi animi, terrse dispuens, 
(( coeli appetens, huriiilis spiritu, arduus merito, 
(( ac proinde ingenio subtilissimus, scientia plenus, 
(( eloquii profluens, magnorum sui seculi pontifi- 
(( cum longe maximus, editis in rem fidei multiju- 
(( gis variorum operum voluminibus » (1)... Apud 
recentiores ea Eucherius fortuna fruitur, ut non 

(1) Mamertus Cl. Be statu animce II, cap. 9, p. 135, e(iit. 
Vindob. — Mire consonant quoe scripsit Siclonius, lib. IV, 
epist. 3, ad Claudianum, Eucherium tum antiquis auctoribus, 
tum sanctis doctoribus, comparans eique soli omnium virtutes 
tribuens, 8'» Hieronymi instructionem, Basilii magni correc- 
tionem et severitatem, Augustini doctrinam, etc. 

tam sententiis quam puro et terso sermone appro- 
betur, et facile inter eequales ea de re palmam as- 
sequatur. Notissima sunt enim quae de Eucherio 
Erasmus, rei latinee peritissimus, scripsit : « Si 
« quid meo suffragio tribuis, nihil video profectum 
« a nostrse religionis hominibus, qui eloquentiae 
« quoque gloria floruerint, quod cum hujus phrasi 
« sit conferendum » (1). Hic operibus et vita insu- 
lam quam antea petierat, tantum commendavit, ut 
inter prsecipubs institutionis Lerinensis auctores 
jure connumeretur. 

Eximio illi scriptorum concilio ascribendus est 
Salvianus, qui septem per annos in monasterio 
Lerinensi se occultavit, ibique, teste Eucherio, 
cujus filius Salonius Salviani disciplina formatus 
est, praeceptoris munere functus est, Sed cum de 
Salviano agitur, occurrit timor ne tanti scriptoris 
elogium facile extra limites huic operi praescriptos 
excurrat. Unus enim inter pares eminet, fruiturque 
celebritate maxima. Celeberrimum lihrum de Ou- 
bemctttone mundi, in quo Taciti more effrenatis 
Gallo-Romanorum mores barbararum gentium op- 
ponit, divinam Providentiam ab iis qui eam insec- 
tantur, vindicaturus scripsit. Haud facile tibi effin- 

(1) Eucherii opera, Alardo edit. 1531, Basilece. Epistola 
Erasmi dedicatoria. 



— 25 — 

ges, nisi eum legis, qua vi, qua eloquentise flam- 
ma, quo verborum eestuante fluctu, quasi publicus 
accusator, omnes civitatis ordines, primores divi- 
tesque prsesertim, infamise nota ita insimulat, ut 
incurrentium barbararum gentium perditaeque rei- 
publicee causam eis attribuat : quo fit, ut Salviana 
narratio virtutem historicam quodam modo prae 
se ferat. Plura quidem continet quae in majus ab 
scriptore vel aucta fuerunt, vel quae, etsi pro certis 
afferuntur, in incerto tamen haberi debent. Non 
aliter de quatuor libris, quos in Avaritiam scripsit 
Salvianus, sentiendum est, cui ultra verum sentire 
quasi ingenitum. Sin autem, proetei missis quae sunt 
praeter oequum dicta, sermonem attendas, quoe vir- 
tus, bone Deus, quae flamma, quae eloquentia ! Sese 
exhibet Salvianus sententiis pressum, ingenio acu- 
tum, lingua, habita saltem temporis ratione, niti- 
dum, quem Tullius incitatum, volubilem, redundan- 
tem, circumfluentem diceret. Operis tamen initio, 
ne sermone decipiamur, monemur, cum res non 
verba Salvianus curet : « Nos autem qui rerum ma- 
« gis quam verborum amatores utilia potius quam 
« plausibilia sectamur, neque id quaerimus ut in 
« nobis inania seculorum ornamenta, sed ut sa- 
« lutaria rerum emolumenta laudentur, etc. » (1). 

(1; Salviani opera. Edit. Balus., Paris 1684. Preefat., p. 2. 

3 



— 2G — 

Etsi valde periculosum est indicere diem qua 
Salvianus ab insula recesserit, nec certo constat 
quanto tempore in ea sit versatus (1), attamen plu- 
ribus annis in ea commoratus est, ita ut scholae 
Lerinensi aliquid de suo ingenio eum tribuisse con- 
jicere fas sit. Adde etiam eum ita ab insulanis 
recessisse, ut non omnino cum eis consuetudinem 
abdicaverit. Notum est enim Salvianum cum Mas- 
siliam, haud procul ab insula, se recepisset, per 
litteras interdum cum Lerinensibus egisse ; cujus 
rei testimonium erit illa quoe adhuc exstat epistola, 
qua Massiliensis incola pristinos contubernales, ut 
juvenem quemdam benigne accipiant, supplex allo- 
quitur : quo satis clara luce apparet Salvianum, 
postquam ab opere insulari manum retraxit, quo- 
minus studiis suis scholae Lerinensi faveret nun- 
quam abstinuisse. 

Ea quie huc usque prolata sunt nomina tam insig- 
ni celebritate fruuntiir, ut ipsis Honorati institutio 
possit esse contenta. Superest tamen ut in medium 
etiam proferamus Faustum Reiensem. Hunc in 
Britannia natum et inter Britannos omni genere 
humanarum disciplinarum instructum fuisse acce- 

(1) In contparias sententias ea de re veniunt Tillemontius : 
HisLeccles., t. XVI, p. 184; — Rivet : Hist. litt., t. II, pag. 
509 et seq. 

pimus. Cum jam in foro dicere causas coepisset, 
relictis domo patriaque, Galliam primum appulit, 
posteaque, ne non satis securus fleret, in insulam 
Lerinam se occultaturus perrexit. Quo in loco secun- 
dus post Honoratum, anno CCCCXXXIV monas- 
terio praeficitur. Cum die vigesima septima Novem- 
bris, anno incerto — a CCCCL ad CCCCLXII — 
Maximus, episcopus Reiensis, diem supremum 
obiisset, ipse Faustus in ejus locum episcopus 
creatur. Is episcopus factus eam vitae consuetu- 
dinem retinuit quam servaverat abbas, « precum 
« peritus insulanarum quas de palaestra congrega- 
« tionis heremitidis, et de senatu Lerinensium cel- 
« lulanorum in urbem quoque cujus ecclesiae sacrae 
« superinspicis, transtulisti, nihil ab abbate muta- 
« tus per sacerdotem, quippe cum novae dignitatis 
« obtentu rigorem reteris disciplinoe non relaxa- 
« veris » (1). — Anno CCCCLXXVII Euricus rex, 
cum Arelate et Massiliam suae ditioni subdidisset, 
ceteraque castella cepisset, procul dubio, quam- 
quam id testatum non habemus, agrum civitatem- 
que Reiensem invasit, Faustumque, ut quidam 
volunt, quia contra Arianos disputaverat, in exsi- 



(1) Sidonius Apoll. Lib. IX, epist. 3. 

lium misit. Reversus in civitatem suam, quo anno 
sit mortuus, ignoramus (1). 

Cum agitur de operibus quae Fausto attribuenda 
sint, mirum inter eruditos exoritur dissidium : qua 
de re, quse tenui tantum vinculo nostra? connecti 
tur, novissimum Fausti editorem audire placet, qui 
duos de Gratia seu de Libero Arbitrio libros, duos 
etiam de Spiritu Sancto quos multi Paschasio tri- 
buerunt, plurimasque homilias, qua? maxima ex 
parte Eusebii Emisseni nomine inscriptse fuerunt, 
et eas epistolas quas BeroHni MDCCCLXXXVII 
Monumenta Germanice historica prodiderunt, Fausto 
ascribit (2). 
r Erat sane Faustus omni divinarum humanarum- 
i que litterarum supellectili instructus. Philosophiam 
ita plane didicerat, ut tum veterum, tum recentio- 
rum philosophorum sententias vel defendere, vel 
diluere posset : quamobrem, magna quadam ad- 
miratione et quasi ultra modum Sidonius ad 
Faustum scribit : (( Igitur his animi litterarumque 
(( dotibus prseditus, mulierem pulchram, sed illam 

(1) Acta SS.f t. II, Januarii, p. 28. — Tillemont : Mein. 
eccles., t. XVI, p. 774 et seq. — Rivet : Hist. litt., t. II, p. 607 
et seq. — Ellies Du Pin : Hist. eccles., t. IV, p. 417. 

(2) Studien iiber die Schriften des Bischofes von Reii 
Faustus. D'- August Engelbrecht, Wien. 1889, Gf. Bulletin 
critiqiie, 15 mai 1890. 

« Deuteronomio astipulante nubentem, domine 
(( Papa, tibi jugasti : quam tu, adhuc juvenis in- 
(( ter hostiles conspicatus catervas, atque illic in 
(( acie contrarise partis adamentem, nihil per obs- 
(( tantes repulsus proeliatores , desiderii brachio 

(( vicente rapuisti, philosophiam scilicet Ha^c ab 

(( annis vestra jamdudum pedissequa primoribus, 
(( ha3c tuo lateri comes inseparabilis, sive in palaes- 
(( tris exercerere urbanis, sive in abstrusis macera- 
(( rere solitudinibus » (1). Liber de anima corporea 
quem confutandum opere suo de Slahc animce 
Mamertus Claudianus suscepit, inepte Fausto tri- 
buitur, cum solum juris publici eum Faustus fece- 
rit, Mamertusque fateatur auctoris nomen non 
constare : (( percontor de nomine, nec responso, 
(( nec scripto proditur » (2). 

Non minus insignis fuit laudibus, quas in dicen- 
do adeptus est Faustus, quam philosophicarum 
doctrinarum scientia. Hac in re iterum audiendus 
est Sidonius, testis Fausto amicissimus : (( Licet 
(( enim praedicationes tuas nunc repentinas, nunc 
(( ratio cum poposcisset elucubratas, raucus plosor 
(( audierim, tunc pra^cipue cum in Lugdunensis 
(( ecclesia} dedicata) festis hebdomalibus collegarum 
(( sacrosanctorum exorareris ut perorares; ibi te 

(1) Lib. IX, (5pist. 9. 

(2) Be static animce, Lib. I, cap. L 



— 30 — 

« inter spiritales regulas vel forenses, medioximum 
« quiddam coneionantem, quippe utrarumque doc- 
« tissimum disciplinarum, pariter erectis sensibus, 
« auribusque curvatis ambiebamus, hinc parum fac- 
« titantem desiderio nostro, quia judicio satisface- 
« res » (1). Alio loco elocutionem Fausti multis 
laudibus Sidonius extollit : « immane, inquit, sus- 
« picio dictandi istud in vobis tropologicum genus 
« ac figuratum limatisque plurifariam verbis emi- 
« nentissimum » (2). 

Ex tot ac tantis dotibus, quae vel Fausto erant in- 
genitae vel labore partse, qua felicitate ad Lerinen- 
sem scholam sive instaurandam sive propagandam 
allaboraverit, conjicere licet, cum ei ferme viginti 
annis prsefuerit. Citra dubium videtur eum aliquan- 
do manum operi imposuisse, et educandis pueris 
interdum saltem indulsisse. Sic eum Sidonius, ex- 
tremis carminis quod Eiccharistzcon inscribitur ver- 
sibus, affatur : 

Da Faustum laudare tuum, da solvere grates 

Ha3C igitur prima est vel causa vel actio laudum, 
Quod milii germaui, dum lul)rica volvitur «etas, 
Servatus tecum domini per dona probatur, 
Nec fama titubanle pudor (3). 



(1) Lib IX, epist. 3. 

(2) Ibid. 

(3) Sidonii Apoll. Eucharlsticon ad Faustum. In Mbnum. 
Germ. hist. Berolini, 1887. 

Huic opinioni libenter assentior, id Fausto in 
Lerinensi insula solitum fuisse, ut magistri vices 
exerceret, nedum existimem eum Sidonii germanum 
unicum ejus discipulum fuisse. Quas vices quidem 
fere nunquam intermisit, cum ab ipso, vel Reiensi 
episcopo, tum viva voce, tum scriptis, rationem 
agendi multi peterent. Exstant enim Fausti episto- 
Ue ad Felicem, ad Groecum diaconum, ad Lucidum : 
i( Quaeris a me, rcverendissime sacerdotum, quo- 
modo arianis respondendum sit » (1) ; qui omnes, 
cum Faustum tanquam doctorem et proeceptoi^em 
habeant, ab eo quid sit faciendum aut sentiendum 
percontantur. Quoe cum ita sint, ad id adducimur 
ut pro certo teneamus, eumdem Faustum, quo nemo 
uberius Lerinensi institutioni amplificandoe studuit, 
inter ejus auctores proccipuosque patronos merito 
ascribendum. 

Jam-de paucis illustribus viris, quos vocat Sido- 
nius <( de senatu Lerinensium ccllulanorum, » ac- 
tum est, quos perlustrare et quasi recensere, cele- 
bratis eorum pra3scrtim in scribcndo vel dicendo 
virtutibus, conati sumus. Uniuscujusque vero par- 
tes in schola Lerinensi regenda ut definiamus, 
munusque quod in pueris educandis unusquisque 

(1) Fausli epistolo} I. 29. In Monum. Germ. hist. 



I 

obtinuit, ut exploremus^ documenta desunt idonea. 
Eucherii testimonio Hilarium, Vincentium, Salvia- 
num, Sidonii vero Faustum aliquando in educan- 
dis pueris versatos esse, certum est; quam longo 
tempore, quam multos erudierint pueros, incertum. 
Notandum etiam eos de quibus antea egimus ma- 
gistros, intra quinti seculi limites tiniisse vitam : 
qui vero post ipsos" idem munus susceperunt, tanta 
nocte obvolvuntur, ut necquicquam de ipsis dicere 
fas sit. Hujus rei insimulanda primum ipsa aetas 
quae talium satis incuriosa, indoctaque, a scribendo 
libenter abstinens posteris minus indulsit : deinde 
longa seculorum elapsorum series, qua paulatim 
quoeque illustria obscurantur. Quia tamen Leri- 
nensis institutionis initia, quorum notitia maxime 
interest, cum ab ipsis res omnis procedat, colorem- 
que suum desumat, maxima luce perfunduntur, a 
nimio dolore temperandum. 

Praeterea solatii causa sint eee virtutes quibus 
emicuerunt primi Lerinenses, quorum ea fuit ex- 
cellentia, dignitas, scientia, pietas ut nunquam satis 
fortunam insulanoe schola3 mireris. Cum ex Quin- 
tiliano necesse sit, ut magister sit « tam eloquentia 
(( quam moribus pra3stantissimus, qui ad Phcenicis 
(( Homerici exemplum dicere aut facere doceat » (1), 

(1) De Inslitutione oratoria. Lib. II, cap. 3. 

talium magistrorum coetum praestantiorem, pariter- 
que scholam, quoe melioribus nata sit auspiciis, 
haud facile quinto seculo ahbi quam in Lerina in- 
sula invenies. Quos vero discipulos informaverint, 
qua mente eos erudierint, qua auctoritate, ferme 
tota aetate merovingiaca, etiam extra Gallise fines 
potiti fuerint, postea dicendum. 



CAPUT TERTIUM 



QUOSNAM ADOLESGENTES PR.ECIPUOS ET QUA MENTE 
SGHOLA LERINENSIS INFORMAVERIT 

Solemne est inter homines, cujuslibet institutionis 
excellentiam, non tantum ex eorum ingenio qui in 
ea instituenda allaboraverint, aestimare, sed etiam 
ex dignitate eminentiaque eorum quibus ea ortum 
dedit. Contingit enim ut a magistris illustribus in- 
terdum illustriores discipuli creentur : quod qui- 
dem de Lerinensibus tum magistris, tum discipulis, 
pro vero non est habendum. Hi omnes qui in ea 
tunc celeberrima schola humanis divinisque disci- 
plinis informati sunt, non eam adepti sunt gloriam, 
qua3 tam alte nomina eorum evexerit, ut ipsos ma- 
gistris aiquaverit. Attamen, cum non omni laude 
sua ajtate caruerint, eorumque nomina de schola 
Lerinensi libello intime inhoereant, qua3 fuerit eo- 
rum fortuna, hic paucis amplecti absurdum vel a 
proposito alienum non videbitur. 

Ante omnes citandi sunt, tum nominis, tum tem- 
poris causa, Eucherii Lugdunensis filii, Salonius 

scilicet Veranusque, « juvenes admiraudissimi » (1), 
qui postquam ab Hilario primum ad doctrinam, 
deinde a Vincentio Salvianoque ad humanarum 
litterarum studium in insula Lerinensi formati 
sunt, « dispensatione divina atque judicio magistri 
« ecclfesiarum esse copperunt » (2). Quae vero fuerit 
utriusque fortuna, non satis constat. Salonius qui- 
dem quem Salvianus amicissime alloquitur : « cari- 
« tas mea, mi Saloni » vocatque, « decus nostrum 
ac subsidium, » (3) quam episcopalem sedem occu- 
paverit, incertum est, cum alii Genuae, Genova3 alii 
illum ascribant. Veranus autem in civitate Ven- 
ciensi, prope Varum fluvium, episcopus creatus 
est ; eoque in munere (( fuit tum observantissimus 
(( sedis apostolicae et tenacissimus defensor jurium 
« ecclesiarum » (4). Hi autem, amica et fratcrna 
aemulatione conspirante, librum quemdam de Pro- 
verbiis dialogorum modo conscripserunt : cujus 
sermo sua oetate elegantior eam disciplinam quao 
in schola Lerinensi vigebat, abunde commendavit. 
Nihil est quod de Sidonii Appollinaris fratre di- 
camus, cujus ctiam nomen ignoratur, nisi de eo 
mentio fit, cum dicitur : (( Quandoquidem nos in 

(1) Salviaiii opera : Epist. VIII ad Eucherium. 

(2) Salvianus : Epist. VIII, ad Euclierium. 

(3) Ibidem. 

(4) Chronologia Lerin, t. I, p. 302. 

«r fratre meo Himerio, ax-um nomine, fratrem facie, 
« utrumque prudentia jam tenemus » ili. 

Inter insulanos Lerinenses cirea mediam partem 
seculi V, ApoUinarem quemdam videre est, quem 
Aviti, Mennensis episcopi, frati^em faciunt, fami- 
liaque ortum quae inter optimates Arverniae locum 
obtineret. Hic enim cum Maximi, quondam Leri- 
nensis abbatis, consilio suasuque in insulam venis- 
set, atque ibidem sacris litteris esset initiatus, post 
elapsos annos paucos, episcopalem dignitatem in 
civitate Valentia adeptus, eo in loco « affluenti doc- 
« trina, flagranti in Deum amore, ovium eximia 
« dilectione » (2) multa cum laude floruit. 

Xeque silentio pra^tereundus est Antiolus ille, qui 
ab adolescentia in Lerina insula ad monasticie vitaj 
rationem informatus, cum Vincentii et Salviani 
disciplina hunianas litteras esset edoctus, a monas- 
terio revocatus est, ut in Forojuliensium civitate 
episcopatum gereret. Hic est quem « gaudens cog- 
novisse meminit » (3) Sidonius. Ea nefanda aetate 
vivebat qua, caedibus et incendio Galliam vastante 
Eurico, videbant « herbosa viridantium altarium 
latera depasci » (4), episcopos vero tyranno fortiter 

(1) Sidonius Apoll. : Lib. MI, epist. 13. 

(2) Acla SS., t. III, Octob., p. 46 

(3) Lib. VIII, epist. li. 

(4) Sidonius Apoll. Lib. VI, epist. 6. 

obstantes', alios, ut Sidonium Faustumque, in exsi- 
lium pulsos, alios vero, Antiolumque Forojulien- 
sem, ab Eurico necatos (1). 

Fere eadam oetate in Aquitania natus est Virgi- 
lius, in insula Lerinensi primum monachus; « qui 
« ut interius divinae legis praecepta agnosceret, ita 
(( naturaliter capax acumine litterarum est studiis 
(( efuditus, ut pastum animoe legendi aviditate col- 
(( ligeret « (2). Hic, cum setatis septuagesimum 
annum ageret, « post desudatam Lerinensis eremi 
(( paloestram, » episcopus Arelatensis eligitur, S^® 
Gregorio, summo pontifici familiarissimus, cujus 
ad eum plures exstant epistoloe. Hic post annos 
quadraginta novem in civitate Arelatensi actos, tan- 
dem e vita cessit, ceritum viginti et septem annos 
natus : cujus Gregorius Turonensis meminit (3). 

Coesarium Arelatensem consulto cogitatoque omi- 
si, cum de eo fuse lateque loco separato dicturus 
sim. Tempore vero ejusdem Coesarii primisque se- 

culi sexti annis, « cum omnes unanimiter con- 

(( currerent pro salute animarum, sive studia litte- 

(( rarum de partibus CampaniaB oriundus, sed 

<( intra civitatem Albanam nutritus, miles qui- 

(1) Gregorius Turon. Hist. Franc. Lib. II, cap. 25. 

(2) Chronologia Lerin. T. I, p. 96. 

(3) Historia Franc, Lib. IX, cap. 23. 

(( dam )) (1) Lerinense monasterium, ut in eo no- 
vam vitae « rationem iniret, adiit » (2). Advenerat 
autem cum eo Siffredus, ejus filius ; dumque pater 
in monastica instituta incumbebat, ipse « litterarum 
(( studio traditur, qui in parvo temporis fepatio, 
(( viguit luculentissime in grammatica, rhetorica, 
((.dialectica » (3), ita lit et ipse monachorum militiee 
mox ascriberetur, postea vero inter episcopos, in 
civitate Carpentoractensi, cooptaretur. 

Proximo seculo, Agricola, quem in Provincia 
clarissima Albinorum familia, fratre Magno, Gan- 
daltrude matre ortum dicunt, cum vix annos qua- 
tuordecim natus esset, in insulam Lerinam se con- 
tulit, ut ad honestos mores disciplinasque formare- 
tur. Jam « annos sexdecim in monasterio Lerinensi, 
.(( summa morum integritate vitoeque sanctitate pro- 
(( prii cordis agrum strenuus agricola perpetuo 
(( excolens, divinis jam humanisque apprime im- 
(( butus disciplinis » (4), transegerat, cum in locum 
patris, Avenionensis episcopi, defuncti, communi 
civitatis voto, annuente Dagoberto rege, suffectus 
est, anno DCL. Quo munere ita functus est, ut 



(1) Chronologia Lerin., t. II, p. 130-131. 

(2) Chronologia Lerin, t. II, p. 130-131. 

(3) Ibidem. 

(4) Ibid., t. I, p. 321 et seq. 

omnium laudibus extoUeretur magnumque sui desi- 
derium post mortem relinqueret. 

Hanc discipulorum Lerinensium recensionem, 
etsi non suppetunt nomina omnium qui, tum ad 
litteras, tum ad monasticas disciplinas tantum edis- 
cendas, in insulam venerunt, longius procedere pa- 
rum prodest. Prseterea huic parti, aliquod postea 
suo loco accedet complementum. In pra^sentia vero 
preestat, quia de Lerinensibus discipulis agitur, pau- 
cos tantum quos nota quaedam commendat, hic 
afferre, quam ignobilem monachorum catervam, ut 
solet suoft in acie milites imperator, explicare. Mi- 
noris enim pretii est nomina sine hono.re aggerare, 
quam eos solos qui laude insignes longam viam, 
quam ea aetate merovingiaca Lerinensis institutio 
decucurrit, propria dignitate quasi signant. 

Quibus perlectis nominibus, satius erit eam dis- 
ciplinam explanare qua ad litteras discendas Leri- 
nenses discipuli informabantur : res vero, quo gra- 
tior, eo difficilior. Desunt fere omnia testimonia 
quJB rem porspicuam redderc queant, eoque addu- 
cimur, ut raris et minus significantibus argumen- 
tis insistentes, pauca tantum delibemus ex iis quoe 
intime penetrare nos plurimum juvaret. Pro certo 
tamen primum habendum est, in schola Lerinensi 
eas viguisse disciplinas quae eadem oetate, « quan- 

tum seruginosa illa ferebant tempora » (1), floruere 
in coenobiis, quae non magis erant « asceteria virtutis 

« quam scientiarum In scholis nostris doceban- 

(( tur disciplinse omnes : praecipue tamen vigebat 
(( studium Scripturae Sacrse ac sanctorum Patrum 
(( quee una erat theologia illius eetatis. Eo cetera 
« omnia studia referebantur, eo viam faciebant 
(( humaniores litterae artesque liberales, ut probant 
(( Bedee Venerabilis libri de Arte metrica, de Sche- 
(( matis Scripturce, de Indigitatione et Rabani opus- 
(( culum de Institutione clericorum » (2). Tunc ma- 
ximo in honore erat Marcianus Capella, ad cujus 
doctrinam librumque de Nuptiis Philologice et Mer- 
curii (3) in scholis monasticis et cathedralibus stu- 
dia componebantur. Hujus rei fidissimum certissi- 
mumque testem habemus Gregorium Turonensem, 
qui sub fine Historice Francorum, episcopos allo- 
quens, quos fere omnes suo tempore ex monasticis 
disciplinis processisse satis constat, haec scribit : 
(( Quod si te, sacerdos Dei, quicumque es, Marcia- 
(( nus noster septem discipHnis erudiit, id est, si te 

(1) Mabillonius. Acta SS. Ord, Sti Bened. Prcpfationes, l. I, 
p. 99. 

(2) Mabillonius. Acta SS. Ord. Sti Bened. Ibid. 

(3) De Nuptiis Philologice et Mercurii et de septem artibiis 
liberalibus, libri IX. 

« in grammalicis docuit legere, in dialecticis alter- 

« cationum propositiones advertere, in rhetoricis 

« genera metrorum agnoscere, in geometricis ter- 

« rarum linearumque mensuras colligere, in astrolo- 

« gicis cursus siderum contemplari, in arithmeticis 

« numerorum partes colligere, in harmoniis sono- 

« rum modulationes suavium accentuum carmini- 

« bus concrepare, si in his omnibus ita fueris exci- 

« tatus, etc. » (1) ; ubi habes plane riteque descrip- 

tas eas omnes disciplinas quee, medio sevo, trivii 

quadriviique nomine tradebantur. Non alio modo 

eadem setate mentes excolendas docet illustrissi- 

mus auctor Cassiodorus in altera parte libri qui 

inscribitur : Institutiones divinarum et secularium 

litterarum, in qua notissimam trivii quadriviique 

partitionem exhibet; cujus vestigiis inhserens, paulo 

post, Isidorus Hispalensis in tribus primis hujus 

doctae farraginis libris, cui nomen Etymologiarum, 

non aliam viam in litteris tradendis satis ostendit. 

Qui si fuerint a quinto seculo et per totam mero- 

vingiacam setatem ordo ritusque pueros edocendi, 

de quo minime ambigendum, si testibus probis 

prudentibusque fides adhibenda est, quee causa 

esset credendi Lerinenses ab his quee communiter 

vel fiebant, vel preedicabantur circa adolescentium 

(1) Lib. X, cap. 3L 

educationem omnino recessisse? Revoces in memo- 
riam tempore Gregorii Turonensis, Cassiodori, Isi- 
dori Hispalensis in insula Lerinensi studia floruisse, 
el ad eam concursum undique factum fuisse (1). 
Quonam paclo scholam, a disciplinis lunc in usu 
habitis probatisque alienam, frequentissimam inler- 
preteris ? Ea erat aetas qua miles quidam e Campa- 
nia, fama fortasse adscitus, in insulam cum iilio 
suo educando venit, « qui litterarum studiis tradi- 

<( tus in parvo spatio viguit luculentissime in 

« Grammatica, Rhetorica, Dialectica » (2). Paulo 

post de eodem dicitur : « Ad plenum edocendus 

« luculentissime viguit in grammaticse artis disci- 
« plinis rationabilibus, ac dialecticorum praedica- 
« mentorum exilibus, et Aristotelicis definitioni- 
« bus, necnon rhetoricorum facundis protelationi- 
« bus » (3). Cui testimonio si credere fas est, nec 
satis constat quare illud rejicias, jam in aperto 
est, Lerinensem in edocendis adolescentibus ritum 
cum Marciani Cassiodorique prseceptis saltem par- 
tim congruere. Cum grammaticee, rhetoricee et dia- 
lecticse artis principia, vel usu utiliora, vel ad men- 
tem informandam magis quam artes quibus quadri- 

(1) Chronol. Levin, t. II, p. 135. 

(2) Ibid. t. II, p. 130. 

(3) Ibid. t. II, p. 135. 

vium constat idonea sint,. in ea prsecipue tradenda 
magis incubuisse Lerinenses magistri videntur. 

Praeterea vi quadam et ea necessitate quse rebus 
inest ad id impellebantur magistri Lerinenses, ut 
et ipsi easdem artes, quas in scholis romanis pri- 
mum didicerant, alios docerent. Natura enim proni 
sunt magistri ad ea tradenda qu8e et ipsi ab aliis 
didicerunt. Quod si verum est, quse Hilarius Arela- 
tensis, Vincentius Lerinensis, Salvianus, Faustus, 
ceterique omnes docuerintdiscipulos facile conjici 
potest. Hi sunt enim qui, primis eetatis suse annis, 
in celeberrimis Galliee scholis assidui, deinde in 
monasterium Lerinense artium liberalium scien- 
tiam, oratorum, poetarumque cultum haud imme- 
rito attulerant : « Sancta sunt enim studia littera- 
« rum in quibus ante incrementa peritiae vitia dedis- 
« cuntur )) (1). Etsi profanis negotiis ipsi valedixe- 
rant, attamen, cum et poetarum modos rhetorumve 
eloquentiam interdum imitarentur, nedum respue- 
rent, disciplinis in usu antea habitis perstitisse eos 
satis constat. Vincentius enim Lerinensis, Tullii 
memor, ejus sermonem passim imitari minime recu- 
sat ; hunc imitatus est, imo excedit Salvianus, quem 
antiquitatis flores in libris suis conserere juvat. 
Quid de Hilario, cum in agendo indefessa corporis 

(1) Ennodii Opera. edit. Hartel, (^pisl. V, 10, p. 134. 

el animi alacritate prseditus, versus componens in- 
terdum delectaretur. 

Quod quidem vel majore luce claresceret, si fas 
esset recensere quam multi, vel intra monasterii 
moenia, vel abdicata Lerinensi militia ut episcopo- 
rum partes agerent, mediocri saltem litterarum 
laude floruerint : quam recensionem opportuniore 
loco postea manu attingere in proposito est. Edu- 
candis enim episcopis quam npte conveniat huma- 
narum litterarum cultus aperte declarat Celestinus, 
summus Pontifex, in sua ad episcopos Narbonnen- 
sis provinciae epistola, qua eos qui a litterarum 
studio recedendum putant, vehementer improbat : 
« Si quis minime litteris operam dederit, preeceptor 
« esse non potest litterarum » (1). Qua sententia 
laudatus Pontifex jubet eos, antequam episcopalem 
dignitatem accedant, litteras in scholis discere qui 
postea magistri habendi sint. Gum vero inter scho- 
las quse hac eadem setate episcopos informaverint, 
preecipuum locum obtineat Lerinensis institutio, ea 
de causa satis innuitur ad formam a Celestino 
preescriptam adolescentes erudiendos a Lerinensi- 
bus fuisse susceptos. 

Eam vero formam puerorum litteris informan- 
dorum quasi gradus plures in schola Lerinensi 

(1) Patrologia lat., t. L, col. 433. 

oblinuisse ut credamus necesse est, cum testimo- 
niis supra allatis sit compertum in eam venisse non 
paucos qui primis litterarum elementis essent ini- 
tiandi, contraque ex ea processisse qui vice sua 
tum verbo, tum scriptis, alios erudirent. In monas- 
teriis enim, eo tempore jam ubique exorientibus, 
solitum accepimus pueros ab anno septimo vix 
incepto suscipi (1), quos ad litteras primum 
discendas, deinde signandas detinebant. Neque 
etiam deerant qui rudes et adulta jam eetate Leri- 
nense monasterium ingressi, primis litterarum 
elementis erant imbuendi, quod de Gaesario Arela- 
tensi affirmare forsan liceret (2). Is tamen, biennio 
apud Lerinenses vix peracto, ita edoctus exiit ut 
Pomerii, rhetoris, haud immerito discipulus fie- 
ret (3). Haud aha ratione jure dicitur inter pueros 
qui, monasterium Lerinense petentibus Saracenis, 
ex insula fugerunt, quosdam fuisse qui primo scien- 
tise gradui adhibebantur. 

. Quod si ab humili principio scholasticam institu- 
tionem Lerinenses rite incipebant, attamen eam in 
his angustis finibus non omnino metiebantur, lon- 
giusque procedebant, quod scholarum proprium 

(1 Cf. regulam Si» Caesarii ad monaclios et virgines. Palrol. 
lat., t. LXVII, col. 1099-1108. 

(2) Vita Sti Ccesarii Avelat Palrol lat., t. LXVII, col. 1003. 

(3) Ibidem, col. 1004. 

erat munus. Solemne enim erat tum ea, tum praete- 
rita eetate apud honestas matronas, Quintiliano 
favente(l), ab ipsis prima litterarum rudimento suis 
liberis tradi : quod eo tempore de sancto Fulgentio 
refertur : « Litterarum proinde graecarum percepta 
« scientia, latinis litteris — quas magistri ludi 
(( docere consueverunt — in domo edoctus artis 
« grammaticee, traditur auditorio » (2). Quod de 
flliis Eucherii verum facillime effingo, qui jam 
grandiorcs a matre sua Galla Lerinensibus magis- 
tris tradebantur edocendi (3). Nec aliter — ut plures 
omittamus — sentiendum de Agricola, qui nobilis- 
sima familia ortus> cum jam annorum esset qua- 
tuor decim, haud omnino indoctus Lerinensem 
scholam adiit : qui omnes inter educandos aliquem 
gradum superiorem obtinebant, doctrinamque ube- 
riorem consequebantur. Hos varios in scientia im- 
pertienda gradus notare videtur Eucherius, qui ad 
Salonium suum scribens, eum memorat ab Hilario 
primum cdoctum, consiwimatum vero deinde a Vin- 
centio et Salviano (4). 

(1) De Insliliit. oi*at. I, 6. Cf E. Jullien : Les professeurs de 
Uttemture dans Vancienne Ronie. Paris, 1885, p. 150. 

(2j Vita Sti Fulgentii. Patrol. lat., t. LXV, col. 119. 

(3) Ea de vo Cf. Sidonium Apollinarem, vel qute de eo 
sci*ipsit Chaix, S. Sidonius ApoL, t. I, p. 33(5. 

(4; Instruction, lib. ad Salon. Pvolog, Patrol. lal., t. L, 
<-ol. 773. 

Prseterea haud aliter in profanis scholis res cede- 
bat, cum in ipsis pueri jam primis litterarum ele- 
mentis initiati grammaticis priinum, perceptaque 
re grammatica, deinde rhetoribus tradebantur. Ea 
autem erat apud antiquos ars grammatica — : teste 
Quintiliano (1), — quae ad legendos libros, tum a 
poetis tum ab historicis scriptoribus compositos, 
ita animos intendebat, ut omnia huic operi connexa 
simul complecteretur, inter quee stylus resque me- 
trica primum locum obtinuisse videntur. Hac eadem 
disciplina, de his omnibus quee stylum spectant, 
seu de rebus, seu de verbis ornamentisque sermo- 
nis, quas figuras vocant, fusius agebatur; propria- 
que arte ut eos, qui exemplo erant, imitarentur, 
variis seipsos exercendi modis conabantur disci- 
puli. Ab eo usu antiquitus habito ars grammatica, 
quae a Lerinensibus docebatur, non omnino rece- 
debat. Cum cnim de iis quae artem grammaticam 
spectant agit Eucherius, ea quidem in medium 
profert quse, ad sermonem et figuras pertinentia, 
stylo propria habentur (2). Quinimo, nec a legendis 
interdum antiquorum scriptorum libris abstinebant 
Lerinenses discipuli (3), dignumque quod animad- 

(1) De Instit. omt. lib. I, cap. IV. 

(2j Fonnularum spirit. intell. lib. Patrol. lat., t. L, col. 728. 

(3) Cf. Yit. S^i Ccesarii. Patrol. lat., t. LXYII, col. 1005. 

vertamus Salonium Veranumque, postquam ab 
ipsis propositum est aliqua componere, dialogi mo- 
dum elegisse, ita ut statim veniat in mentem ab 
eis quodam modo Platonem Ciceronemve imitatos 
fuisse (1). Neque silentio praetereundum a gram- 
maticis ita informatos esse discipulos ut statim 
rhetoribus traderentur, quemadmodum et ipse Cee- 
sarius e Lerinensi schola in auditorium Pomerii 
rhetoris transmissus est. 

Cum apud Romanos summa esset laus in dicen- 
do, prsemiaque eloquentiee in republica, tum veteri, 
tum recenti, maxima haberentur (2), eo fere omnes 
spectabant discipuli ut in scholis a rhetoribus pe- 
rorare discerent : hoc erat disciplinae quasi pre- 
mium. Vix credo equidem Lerinenses multum con- 
tulisse operis in tradenda discipulis suis rhetorica 
arte. Tempus enim est quo Arianismi veneno, ab 
Oriente ad Occidentem, importantibus Gothis, dif- 
fuso, Pelagii, Priscilliani, aliorumque dogmatibus 

christiana respublica agitatur. Neque novissimi in 

> 

aciem devenerunt magistri Lerinenses, cum, Vin- 
centio, Salviano, Faustoque ducibus, jussi erant 
in prima acie rem agere. Alio igitur spectabant, 
quam ut eleganter per jocum tum : Verba Thetidis 

(i) Patrol. lat., t. II. 

(2j Exemplo sint quinto seculo Sidonius Apoll. imperatoris 
Aviti gener, et Leonlius rlietor, Eurici, regis, farailiaris. 

cum Achillem videret extinctum aut Verba 

Mencelai cum Troiam videret exustam vel 

Verba Junonis cum Anteam videret parem viribus 
Herculis exstitisse (1) efflngerent. Lerinenses vero 
discipuli de servandis dogmatibus, de libertate quae 
datur homini, de natura animae humanee libenter 
disserebant (2), atque ita parce tum rei grammati- 
cae, tum rhetoricee operam dabant, ut ad philoso- 
phiam theologiamque se converterent, insulanaque 
schola, tum ad philosophicas, tum ad theologicas 
queestiones evolvendas, Fausto Vincentiove auspici- 
bus, sese libentius accommodaret. Quod non tan- 
tum ex Lerinensium magistrorum libris — quibus 
tamen aliquo modo luce clara res apparet, — cum 
fuerit Faustus quem Sidonius existimaverit philo- 
sophiam sibi rapuisse et jugavisse (3); sed etiam 
ex his quae vel a discipulis Lerinensibus scripta 
fuerunt, vel eorum mentem doctrinamque aperiunt. 
Inter ea de quibus a Salonio suo interrogatur Eu- 
cherius, multa sunt quse mentem philosophicis 
rebus (4), vel etiam difflcillimis, deditam osten- 
dunt : Cum omnia bona Deus fecerit, nihilque non 
ab illo factum sit, unde malum? Quid de tene- 

(1) Ennodius. Dictiones XXV-XXVI-XXVII, pag. 500 et seq. 

(2) Cf. VineenLii Lerinensis et Fausti opera. 

(3) Sidon. Apolli opera. 1. IX, epist. 9. 

(4) Instnict. lib. I. Patrol. lat., col. 775-776, t. L,. 

bris sentiendmn sit ? Si Deus homineni immor- 

talem fecerit, quemadmodum potuit mori? Non 

alia ratione in suo Dialogorum libro Salonius 
Veranusque plura miscent ad philosophiam perti- 
nentia (1). Quo satis aperte declaratur apud Leri- 
nenses, adepta rei grammaticae mediocri scientia, 
vix ad rhetorum artem, sed potius ad philosopho- 
rum disciplinam conversos fuisse discipulos ; quod 
etiam apud Romanos, raro quidem, cum et ipsi 
philosophise parum curarent, factum traditur (2). 
Hanc autem, tum a profanis, tum a christianis 
philosophis acceperant Lerinenses « in tres partes 
(( divisam, physicam, ethicam, logicam, id est, riatu- 

« ralem, moralem, rationalem naturalem illam 

(( pertinentem ad causas naturee quee universa con- 
(( tinet; moralem, quse respiciat ad mores; rationa- 
(( lem vero, quee de sublimioribus disputans, Deum 
(( omnium patrem esse confirmet. » (3). Quo Eu- 
cherii testimonio, saltem si proximam hujus sen- 
tentiee partcm mente contempleris, facile dignosces, 
jam ea aetate id esse philosophiee munus quo theo- 
logiae ancillam se prseberet. 

« 

Ita rem cedere conveniens ct quasi necesse erat. 

(1) Lialog. lib. Patrol. laL, t. LIII. 

(2) Seneca pliil. Qucest. natur, prtef. ii. 

(3) Euchorii op. Formul. spivit. intel. Piwf. Pati-ol. lat., 
i. L, col. 728. 

QuemadmQdum in scholis romanis, licet adoles- 
centes varie palestra, musica, aliisque artibus 
exercebantur, eum tamen prsecipuum flnem intende- 
bant, ut exirent oratores, ita in scholis monasticis 
communiter, necnon apud Lerinenses, id erat pree- 
cipue intentum, ut informandi adolescentes eam 
scientiam qua sacra Theologia conflatur, conseque- 
rentur. Nec mirum, cum theologos potiusquam aut 
grammaticos, aut rhetores, sese exhibeant tum ma- 
gistri, tum discipuli Lerinenses. Erat igitur in pri- 
mis theologica Honorati schola. Gomplectebatur au- 
tem apud insulanos theologica scientia « omnia a 
« patribus sanctis accepta... a majoribus tradita... 
« quee scilicet divinee legis auctoritate, tum deinde 
« Ecclesiae catholicae traditione » (1) probabantur. 
Ab auctoritate Legis et ab ecclesiastica Traditione 
« quod ubique, quod semper, quod ab omnibus 
« creditum est » (2) petebant. Quibus ex theologicis 
fontibus, cum Sacri Libri magis essent in promptu 
quam innumera volumina Patrum, majoreque auc- 
toritate, ratione originis, pollerent, quanto studio 
et favore eos perlegerint Lerinenses discipuli jam 
in aperto est. Quod tamen mogis declaratur iis om- 
nibus quae tentavit Geesarius Arelatensis, ut Sacro- 

(i) Vincenlii Lerin. Common.^ cap. I. 
(2) Ibid. Il>id. cap. H. 



-- 52 -. 

rum Librorum studium, tum apud monachos, tum 
apud virgines promoveret (1). Ex eo quod necesse 
fuit ut Sacros Libros scrutarentur doctores chris- 
tiani ad ea, quibus adhibenda esset fides, aliis tra- 
denda, enata est in schoHs ecclesipsticis scientia 
queedam quam Exegesim Yoceint ; cujus quoB forma 
apud Lerinenses fuerit, inquirere proposito nostro 
apte conducit. 

Quod ut exploremus veniunt in manus tum Eu- 
cherii liber Fornmlarum spiritalis intelligentice, 
tum ejusdem hbri Instructionum in quibus Salo- 
nium interrogantem docet, tum etiam Verani Salo- 
niique Dialogorum liber. In ea enim praefatione 
quae Formularum librum antecedit, Eucherius 
mentem qua hac aetate solebant Scripluras Sacras 
interpretari nobis aperit, qua a docti quique hanc 
(( ccBlestem Scripturarum philosophiam secundum 
« historiam, secundum tropologiam, secundum ana- 
« gogen disserendam » (2) existimabant. Ad histo- 
riam referebantur ea omnia quae « veritatem facto- 
rum ac fidem relationis, » inculcantia eam scien- 
tiam, quam criticam vocant, constituunt. Id autem 
tropologice munus erat, ut e Libris Sacris, « ad vita3 

(1) Cf. Regulam homiliasque Cojsarii ad monachos. Pati-ol. 
lat., t. LXVII. 
(2; Patroh lat., t. L, col. 728. 

« emendationem mysticos intellectus » decerperet, 
dum <( anagoge ad sacratiora coelestium figura- 
rum » (1) perducebat. Exegetica igitur scientia con- 
templativam, quatenus historico ritu quid factum 
fuerit, vel anagogico quid de futuris et coelestibus 
sit credendum et sperandum inquirit, activam vero^ 
cum quee sint agenda inquirit, apud Eucherium, 
quem inter Lerinenses connumeravimus, sese exhi- 
bet. Quartus tamen ex Eucherii testimonio exstitit 
interpretationis modus, quo per allegoriam in ges- 
torum narratione futurorum umbra detegitur. 

Quod si Eucherio ejusque filiis fidem prsebemus, 
adducimur ut Lerinenses, cum de Scripturis ihter- 
pretandis agebatur, historiee parum curavisse fatea- 
mur. Ipsis enim neque de eetate, neque de auctori- 
bus, neque de causis quibus firmati his libris fidem 
adhibeant, aliqua inquirere curse est, vel divina 
humano ritu tractare. Ab istis regula morum vel 
« sperandarum substantia rerum et argumentum 
non apparentium » (2) maxime petuntur, ita ut 
omne Scripturee Sacrse studium « spiritalis intelli- 
gentise interpretatione consistat » (3). Quapropter 
Eucherius « nominum atque verboru^ significan- 

(1) Patrol. lat., t. L, col. 728, 

(2) Sti Pauli epist, acl Hebr. XI, 1. 

(3) Euclier. Formiil, spir. int, Proef. Patrol. lat., t. L, 
col. 728. 

tias secundum quas vel maxime in allegoriam tra- 
huntur » (1) ita explicat, ut unumquodque nomen 
sive eorum quae in coelis, sive eorum quse in terra 
sunt, allegoricum sensum prae se ferat : « Brachia 
« Dei Palris Filius ejus et Spiritus Sanctus accipi- 

« tur Manus Dei Patris Filius ejus accipitur 

« Digitis Dei pluraliter sancti intelliguntur prophe- 

c( tse Pallium Christi jam dicta Ecclesia intelli- 

« gitur » (2). 

Id etiam quod agit aut agere dicitur Deus allego- 
ricam intelUgentiam prsebet : « Sedere dicitur Deus 
« super Cherubin, qui interpretalur multitudo seu 
« plenitudo scientise.... Stare dicitur Deus cum nos 

(( infirmos patienter sustinet Ambulare Dei est 

(( in sanctis prsedicatoribus suis de loco ad locum 
(( transire » (3). 

Haud alia ratione quamcumque vocem allegorice 
interpretatus est Eucherius : « Mensium nomine 
(( qui diebus coadunantur collectiones animarum 

(( designantur Montes, Dominus, Ecclesia, apos- 

(( toli, sive sancti a celsitudine virtutum, sunt 

(( Aurorse nomine mens justorum accipitur (4). 

(1) Eucher. Formul, spir. int. Piwf. Patrol. lat., t. L, 
col. 729. 

(2) Ibid. col. 730-731-732. 

(3) Ibid. col. 734-735. 

(4) Ibid., col. 742. 

« Aves sancti sunt quod ad superiora corde evo- 

« lent Onager, eremita Vulpes, haereticus vel 

« diabolus.... Asina, caro vel plebs carens Dei noti- 

« tia talpae, idola vel heerelici qui non vident 

c( veritatem » (1) Humani quoque corporis membra 
allegorico sensu non carent : « Vertex, summitas 
« justitiae; collum, Sancta Scriptura; pectus, arca- 
« num intelligentise ; lumbi, fortitudo animi ; ossa, 
« firmitas animi » (2). 

Eumdem allegoricae interpretationis modum pree 
se fert Eucherius in libro suo histructionicm ad 
Salonium, pariterque prosequitur ut mysticos sen- 
sus filio suo reseret. Interrogavit Salonius : « Quem 
« significat dicens : Exterminavit eam aper de silva 
« et singularis ferus depastus est eam? » Gui res- 
pondet Eucherius : « Aprum hic Vespasianum, ut 
« quidam dicunt, vult intelligi, qui Judaeos bello 
« vastavit. Singularem ferum, Titum, Vespasiani 
« filium, qui Jerusalem oppugnatione consump- 
« sit » (3). 

Ubi vero nullus datur allegoricae interpretatio- 
nis locus, tum ad eam quam anagogicam dicunt 
deflectit Eucherius, seu ad ea quae credenda sunt, 
tum ad tropologicam dictam, ad ea, quae agenda 

(1) Eucher. FormuL spir, intel. Patrol. lat., col. 727-753. 

(2) Ibid. col. 758. 

(3) Instnict. lib. I. Palrol. lat., t. L, col. 775, 

sunt, animis injicienda ; utrumque explicationis 
genus hac in responsione invenire est : « quid intel- 
« ligendum est de arbore illa scientiae boni et 
« mali ? — « In primis ne, ut quidam haeretici inter- 
« pretantur, malorum ita et boriorum putetur ex 
« hoc conditor Deus — quod doctrinam spectat. — 
(( In arbore quippe illa, quaecumque erat, praecep- 
(( tum Dei intelligendum est ; sed in custodia prae- 
(( cepti scientia erat boni, in transgressione prae- 
(( cepti scientia erat mali. Ergo degustata arbore, 
(( id est, prsecepti- lege violata, scientia erat mali, 
etc. » (1). 

Hoc interpretationis genere omnis dubitandi locus 
qui ex lectis Sacris Libris videtur exsurgere, omnino 
tollitur. Quaeritur enim a Salonio : « Cum nulla 
(( esse apud Deum ignorantia possit, quomodo ipse 
(( in libro Geneseos in exordiis dicit : Adam ubi es. » 
Cui respondet Eucherius : « Hoc est dicere ; Adam, 
(( quo recedisti? non ergo vox ista quasi pro ambigui 
(( sciscitatione quserentis est, sed cum increpatione 
(( interrogantis est. Et aliter : sermo hic, non Deum 
(( veri inscium, vel ubi esset Adam, Deum ostendit 
(( ignarum, sed illud potius ostendit, quod omnis 
(( ille qui peccat, velut jam erroribus suis devius, 
« et per delictum recedens a conspectu Dei, notitia 

(1) Instruct. lib. I. Patrol. lat., t. L, col. 775. 

« ejus efficiatur indignus. Et aliter : interrogat, ut 
« suis quisque responsionibus convincatur » (1). 

Sed in Scripturis interpretandis non alios quam 
patrem suum, Salonium et Veranum invenies, 
quorum de Proverbits Dialogus ad ' rem nostram 
attinet. Hi enim allegorici sensus curam potissi- 
mum habere videntur. « Quid est quod ait : Inclina 
« cor tuum ad intelligendam prudentiam ? quomodo 

« potest homo inclinare cor? Quid est quod 

(( dicit : Sapientia excidit columnas septem? Quid 
« est columnas septem excidere ? » lidem vero, de- 
tecta allegoria, respondent : « Ille inclinat cor suum 
« ad cognoscendam prudentiam qui humiliat se et 
« emundat animum a peccatis, ut dignius fiat ad 

« percipienda mysteria divinitatis Excidit colum- 

« nas septem, quia mentes praedicatorum ab amore 
« praesentis seculi separavit et erexit eos ad por- 
« tandam ejusdem ecclesise fabricam » (2). 

Longum est ulterius exempla producere. Ea 
tamen aliaque miscendo, Eucherius jactans e suo 
ingenio hsec a se fundi non praedicat, imo vero ea 
omnia « ex illustrium doctorum judicio » (3) de- 

(1) Instruct. lib. I. Palrol. lat., t. L, col. 776. 

(2) De Proverbiis dialogus. Patrol. lat., t. LIII, col. 968. 

(3) Eucher. Formul. spirit. intel. Patrol. lat., t. L, col. 770. 

promi, atque in medium ea proferri « quse ut acci- 
pienda traduntur » (1), aut ea quse « dixerunt 
« alii )) (2) non semel affirmat. Erat igitur ea aetate 
circa Libros Sacros interpretandos traditio queedam, 
clarissimorum doctorum auctoritate conflata, quae 
in scholis christianis recepta, apud Lerinenses do- 
cenda habebatur. Huic se insistere profitetur Eu- 
cherius; hanc ab eo inquirit Salonius interrogans 
de locis Scripturae Sacrae obscuris : minime ab ea 
recedere curant Salonius Veranusque, Lerinenses 
alumni, quibus de Proverbiis dialogus haud medio- 
cri jure tribuitur. Ea enim exegetica forma, quam 
allegoricam dicunt, antiquitus in usu apud chris- 
Jianos doctores habita fuit, nedum auctores ejus 
fuissent Lerinenses. Meminerimus enim ab ipso 
Paulo aliquando per allegoriam Mosis libros in- 
terpretatos esse (3). Scitum est quam libenter 
Ambrosius, ut de ceteris taceam, Libros Sacros est 
interpretatus (4) : quod explicationis genus, in 
Lerinensi schola receptum, ita mox invaluit, ut 

(1) Eucher. Formul, spirit. intel, Patrol. lat., t. L, 
col. 761. 

(2) Euclier. Instruct, lib. I. Patrol. lat., t. L, col. 79J. 

(3) Sti Pauli. Epist, ad Gal, c. IV, v. 24 t quoe sunt per alle- 
goriam dicta. » 

(i) Hexameron : Patrol lat., t. XIV, col. 119 et seq. — 
Enarrationes in XII psalmos : col. 921 et seq. 

eevo medio proximaque setate ultra modum haberi 
visum sit (1). 

Id etiam animodvertamus velim, cum de exegetica 
scientia agitur, incubuisse Lerinenses ut e Sacris 
Libris rem theologicam, seu ad regendos mores, 
seu ad evincendam doctrinam, excerperent, viam- 
que iniiss.e qua ante simul et post ipsos incesse- 

« 

runt clarissimi in Ecclesia doctores. Ultra vero 
sententiarum explicationem, tum contemplativam, 
tum activam, procedere, ut inquirerent qua auctori- 
tate conflrmati, quam incorrupti, quam veri sint 
Sacri Libri, quam varia, quam gravia problemata 
excitent, apud Lerinenses nB quidem cogitatum 
est ; qui ab ecclesiastico magisterio acceptis his 
Libris, dubitandi causee alicui minime occurrerunt. 
Ipsis igitur omnino ignota erat ea apud recentiores 
enata exegesis, quae humano ritu Sacros Libros per- 
tractans, ab eis quid factum sit aut creditum potius 
quam quid faciendum sit aut credendum requirit. 
Quemadmodum apud Romanos ars rhetorum 
discenda quasdam alias artes veluti musicam et 
declamationem conjunctas sibi ferebat, ita apud 
Lerinenses eccegetica scientia queedam sibi connexa 

(1) Cf. Sti Prosperi Expositio Psalmoriim. Patrol, lat., 
t. LI, col 278. — Cassiodori Expositio in cantica canticoriim^ 
t. LXX, col. 1057. 



\ 

studia intulit, iuterquse aolaado ia primis erit he- 
braei vel graeci sermoois peritia. GraicaB quidem 
liagu» perilos fuissc Leriaeases vix ia dubium 
adduci potest, cum ex vilo saacli Caesarii (1) constet 
ipsam plebem Arelateasem, ad iostar clericorum, 
Grseca liogua in ecclesiis caotare, quam e Massilia 
per lotam proviociam diffusam feruoU Quod si 
clerici primum plebeiique, apud Massilienses (ioiti- 
mosque, Irilingues eraol, ul ail Varro (2), eo minus 
mirandum eril Lerioenses discipulos sermooem 
grascum discere, quo magis libeoler versiooe graeca 
ad Scripturas inlerpretaodas ooooumquam uleban- 
lur Salooius et Veraous (3). 

Xeque ab ea sententia abhorreo qua putem eos- 
dem oj>eram dedisse lingua^ liebraic^e iolerdum dis- 
ceadae. Xullus dalur dubio locus cum de Eucherio 
agitur, eo quod ipse ad Scriplurarum interpretotio- 
oem voces hcbra*os s«pissime io medium pro- 
fert (4), et ad earum elymologiijm seu compositio- 
nem pariler recui-rit. Quinimo el fere tolum librum 
secundum Instruclioniuu ad Salonium suum voei- 

(1) Vita S" Cipsafii. Pali-ol. Inl., t. LXVIl, col. 1008. 

1 prowiiiio lib. ^ecund. iii episl. ad 



(3) K.jtlier. InsfrucHon. lib. I, Pali-ol. Ial„ t. L, ool. 787- 
^, 1. UH, col 9m. 
"' Euciier. Imtruclion. lib. I. Pali-ol. lal., I. L, col. 775- 

bus hebraeis ex etymologia explicandis contexuit. At 
eumdem Salonium omnino expertem sermonis 
hebraei non facile effingo, cum ipsi scribens Euche- 
rius, ad fidem . translationis faciendam, vim vocis 
hebraeae invocet, eamque saepe in medium legen- 
dam proferat. Hieronymo duce, ratum habent eccle- 
siastici doctores firmo suo fundamento carere 
scientiam exegeticam, quae, hebraei sermonis peritia 
destituta, Libros Sacros interpretandos aggreditur, 
Ex allatis modo jam perspicuum est quam dista- 
ret Lerinensis schola ab eis quae apud Gallo-Roma- 
nos tanta laude et auctoritate polluerant. Dum in 
istis « oratorio et camenalibus modis imbueba- 
tur » (1) iisque insistebat erudiendus adolescens, 
ea vix tantum apud Lerinenses attingebat, quan- 
tum ad scientiam sacram aliaque omnia huic con- 
juncta percipienda necesse habebatur, ita ut inter 
primas Lerinensis schola hujus, quam clericalem 
ea fere aetate dicebat Ennodius (2), scientiae formam 
edidit. Quo fiebat, ut ex ea theologi quidem, tum 
episcopi tum monachi, vel tantum clerici, exirent, 

(1) Sidon. Apoll. Lib. III, epist. 13 ad Ecdicium. 

(2) Ennodius. Epist. IX, 9, p. 234 t Properantes ad se de 
« disciplinis secuiaribus salutis opifex non refutat, sed ire 
• ad illas quemquam de suo nitore non patilur. Jam si eum 
€ mundo subtraxeras, mundi in eo scliemata non requiras : 

« erubesco ecclesiastica profitentem ornamentis secularibus ' 
« expolire. » 

dum e profanis scholis poetoe vel rhetores, aut 
saltem profana antiquitate imbuti procedebant. Jam 
artes novse in usu atque honore esse coeperunt, 
receditque venerabilis antiquitas, quam aetate pos- 
tera magis in dies oblivioni obnoxiam cernere est. 
In id vi rerum potiusquam ex cogitato conspirave- 
runt primi Lerinenses : at post eos non desunt qui 
ex consulto, inter quos Csesarius, ut repudiaretur 
.profana antiquitas allaboraverunt. 



CAPUT QUARTUM 



QUA AUCTORITATE LERINENSIS SCHOLA ^ETATE 
MEROVINGIACA VALUERIT 

His omnibus, quae antea disseruimus, quae fue- 
rit Lerinensis institutio, quantum saltem ad litte- 
ras docendas, quibus constiterit elementis^ qua vita 
prsedita sit, explanare, omni qua potuimus cura 
conati sumus. Reliquum est, ut postquam de ma- 
gistris discipulisque Lerinensibus actum est, qua 
auctoritate, aetate merovingiaca, Lerinensis schola 
viguerit, inquiramus. Quam ob causam evolvendee 
sunt chartae quibus perspicuum est, quee fuerit ea 
aetate Lerinam concurrentium multitudo, et quibus 
de causis in insulam acta fuerit ; qui fuerint, inter 
eos qui ex institutione insulari processerunt, insi- 
gnes episcopi quorum historia meminisse curavit ; 
quas tandem provincias invasisse ea auctoritas 
videatur : quibus argumentis, nisi fallor, suscepta 
qusestio omnis absolvetur. 

Fere omnia, quee nostras in manus venerunt, 
testimonia frequentissimam fuisse Lerinam adve- 

nientium turbam haud ambiguo declarant. Statim 
ab institutionis principio, insulanorum numerus 
ita augetur, ut ipse Honoratus, qui eremiticae vitse 
rationem sibi proposuerat, eo adducatur, ut quod 
ccenobium vocant, instaurandum aggrediatur (1). 
Quod ut vero similius ostendatur, in mentem 
veniat Eucherius, qui aetate non alia, post dies 
elapsos quibus frequentem in insula Lerinensi mo- 
nachorum cohortem inviserat et cum ea per aliquot 
annos vitam degerat, ad Hilarium suum in insulam 
redeuntem sic scribebat : « Quos ego illic, Jesu 
« bone, sanctorum coetus conventusque vidi ! » (2). 
Cum his vocibus plane congruunt et ab eis majo- 
rem desumunt lucem ea quse obiter Salvianus ad- 
jicit, cum ad Lerinenses, ut saltem verisimillimum 
est, quemdam mittens, in epistola fatetur se timere 
« ne multis molestus sit » (3). Ne putes hunc con- 
cursum quo in insulam vehebantur, eamque fre- 
quentiam concurrentium, decursu temporis, ut ssepe 
solitum in humanis, paulatim decrevisse, argumento 
sint ea quse a Cgesario Arelatensi de Lerinensi in- 
sula ad monachos dicebantur : « Beata, inquam, et 
« felix insula Lerinensis qua3 cum parvula et plana 

(1) Sormo Sii Hilani : D3 vita S^i Honorati, Acta SS., t. II, 
Januarii, p. 27. 

(2) De laude eremi. Patrol. lat., t. L, col. 711. 

(3) Epist. I. 

« esse videatur innumerabiles tamen montes ad 
« coelum misisse cognoscitur » (1). Quo montium 
nomine monachos ad coelum moribus et mente 
erectos facile noveris designari, cum Lerinensis 
insula angustior sit quam ut plurimos habeat mon- 
tes. Nescio quo casu idem significans fere iisdem 
utitur vocibus Sidonius, qui de eadem insula haec 
scripsit : 

FratriJDUs insinuans quantos illa insula plana 
Miserit in coclum montes : quoe sancta Caprasii 
Vita senis, juvenisque Lupi; quoe gratia patrem 
• Mansit Honoratum, etc (2). 

Testimoniis si creditur in diem illustrioribus, ea 
fuit Lerinensis fortuna ut ineunte seculo septimo, 
« ad eam omnes unanimiter concurrerent » (3), 
nedum prsedicta frequentia apud insulanos tempore 
imminueretur : quod equidem iisdem fere vocibus, 
non semol sed pluries, ut majorem in nobis injiciat 
fidem, asserit Chronologia : « ad locum itaque illum 
« concurrebat hominum pene incredibilis multi- 
« tudo » (4). Nec eam vocem incredibilis rejicien- 
dam censeo, cum alibi de sancto Amando, abbate, 
qui septimo seculo, quo maxime florebat Lerinense 

(1) Homilla XXY ad monachos. Patrol. lat., t. LX'/U. 

(2) Eucharisticon ad Faustuni. 
(3j Chronol, Lerin, t. II, p. i30, 
(4; Ibid., p. 137, 

Ou^jd rri |jerlei_us quie suf-^rsuat nominibus et 
eorum quos lii-t»>ria memorat geslis reoognitis, 
qu»fritur quibus orbis ex f»Grtibu>, el unde, in 
in^uldm adveneriat, in eam adduoimur sententiam, 
Lerinensem r^rholam jam a seculo quinto ita fama 
celebrem fuisse, ut m<ixima auetoritate apud omnes 
o^x-identales |iOjmlos viguerit. Sie ad eam concur- 
rir«e nolum est ex extremis Britannise jxirtibus 
Ffiustum Patriciumque, e Belgarum partibus Sal- 
vianum, e superis Gallije regionibus Hilarium, 
Luj^um Trecensem, ejuscjue germanum, Vincen- 
lium Lerinensem, Csesariumque ; e Dacia Antonium 

(\) ChronoL Lerin, t. II, p. 80. 
(2; Ibid,, [>. 149. 

cujus vitam enarrare Ennodius curavit, e partibus 
septentrionalis Italise illum monachum incerti no- 
minis, de quo idem Ennodius ad Archotomiam 
matrem epistolam scripsit (1), e Campania Siffre- 
dum ejusque patrem. GalliaB vero regiones, Arver- 
niam, Provinciam, ceterasque, cum minus miran- 
dum sit ad eas devenisse famam Lerinensem, pa- 
rum curo. Ea quae modo hic allata sunt, quam 
longe lateque auctoritatem extenderit Honorati ins- 
titutio abunde ostendunt. 

Hujus rei causas sciscitanti variae occurrunt, et 
in primis notanda fundatoris monasterii singularis 
excellentia et propria virtus. Norunt omnes monas- 
ticam institutionem apud Orientales populos, prae- 
sertim ^gyptios, primum viguisse quarto seculo, 
nec est cur recolamus quot monachos ibi incliti 
quidam abbates sibi subjecerint. Rem vero attenta 
mente consideranti haud obscure perspectum est, 
impulsu quodam christianae institutionis usitatas 
vitae vias deseruisse, et solitudines petiisse homi- 
nes, non eo tamen impetu ut deserta petens sibi 
tantum quisque pareret, sed potius ut exemplis 
alliciti auctoritatem eorum qui morum integritate 
et austeritate exemplum ahis et forma regulaque 
vitae facti essent, sequerentur. Ea enim causa fuit 

(1) Ennodius opera, lib. VII, epist. U, 

qus, tum in .£'Z\i>to. tum ia A>ia, multos sub 
Antonii el Ba:?ilii imperio c»>?gerat et eongpegave- 
rat : quem imitarentur dueem inquirebant. Eadem 
cdu>a fuit, quae in insulom Lerinensem multos sub 
Honorati aliorumve regimine coegit et congrega- 
vit iIn Eo malo hac setate laborare videntur Occi- 
dentales quo ??ocietas, a?tp.te matura et senescente, 
exhaustis longo tempore otios* vitse illecebris, 
conti-aria prosequi ap]>etit et curat. Adde animos 
incerta fuluri conditione incjuietos, moxque sestuan- 
tibus undique barbaris gentibus, et ex omni parte 
rlpas sui>erantibus, ita ut jam in occidentales 
regiones redundarent, tantum commotas esse men- 
tes ul in multis suspicio mox perituri mundi in- 
jiceretur (2). His plane intelligitur juvenes e familia 
consulari ortos, ut Honoratum Hilarium, Lupum, 
vel ex senatoria stirpe ut Eucherium, Gregorium 
Turonensem, abdicatis rei familiaris et dignitatum 
commodis secretam solitudinem petiisse primum, 
moxque proprio exemplo alios ad se tanto numero 
attraxisse, ut, qui primum vitam solitariam insti- 
tucre sibi proposuerant, eo adducerentur, ut exer- 

(1) Oinnis congrcgatio... ad nomen ipsius ex diversa terra- 
runi parle collccta... in illius amorem conspirabat, Vita S^^ 
Hon, Pati'ol. lal., t. L, col. 1260. 

(2) Sii Orientii Commonitonum: Edit. Ellis, Vindob. 1888, 
cant. II, vers 163 ct seq. 

citus cujusdam duces et numerosissim» familiTB 
patres fierent : quod de Lerinensi fundatore verum 
habetur ; ferunt enim Lerinam multos venisse « pro 
« salute animarum » (1) : idque niaxime pertinet ad 
monasticam institutionem. 

Ast eodem loco statim subjungitur, « sive studiis 
litterarum ; » minime quidem nobis esse propositum 
ut de schola Lerinensi, magis in dies florenti, 
loqueremur, obliti sumus cum eadem causa quae 
monachorum numerum, simul discipulorum auge- 
ret instituendorum. Cum « legere et scribere sit 
opus prsecipuum monachorum, » ea aetate qua vix 
extra monasterii claustra exstabant scholae, nullus 
non censet eadem causa tot discipulos, quot mona- 
chos, in insulam cogi. Nec minus licet dicere tot 
monachos, quot discipulos. Quidquid enim propria 
virtus et eximia morum sanctitas possunt, non in 
his tamen positam fuisse omnem Lerinensis aucto- 
ritatis causam libenter creditur, cum nullus dubi- 
tandi locus detur, famam quam in litteris insulani 
doctores scriptis suis adepti erant, vel maxime effe- 
cisse, ut ad eos undique concurreretur. Enimvero 
cogitemus, quantum decus Lerinensi scholae acces- 
serit,cum in publicum venirent opera a Vincenlio 

(1) Chronol. Lerin, t. II, p. 130. 

(2) Holstenius. Codex regiiL, edit. Brokie, Lipsioe, 1. 1, regula 
Sti Ferreoli, p. 162. 

aut Salviano scripta, quantam auctoritatem eadeih 
opera ipsi adderent, cum solita sit in scholam 
redundare gloria magistrorum. Nam a&stimare 
decet non aliam fuisse ea aetate scholarum fortu- 
nam quam recentioribus temporibus, quibus hujus- 
modi institutiones praecipuam vim et auctoritatem 
ab iis qui praesunt accipere solent. Si compertum 
est Basilii magni auctoritatem eam fuisse, quae illi 
tam multos conciliaret monachos, ut Asiae toti 
praeesse videretur, eam sane non omnino tribuere 
convenit hujus viri sanctitati, quaB tamen ad rem 
maximi fuit ponderis, sed etiam ingenii laudi et 
dicendi virtuti, quibus aequalium suffragia conse- 
cutus est. 

Ad haec memento insulanos eloquentia sua et 
missis litteris longe lateque auctoritatem suam dila- 
tasse. Novimus enim, teste Hilario, ad Honoratum 
« latentem undique litterarum officia » perlata 
fuisse, « quibus ille quam novis affectibus variata 
« reddebat, quam gravia, quam blanda, quam dul- 
« cia )) (1). Nec aliter de ipso Hilario dicendum, 
cujus « facundiam » in litteris scribendis memorat 
Eucherius. Ab eo epistolarum commercio, ut rem 
sanctam agerent .abstinuisse Vincentium, Maximum 
et alios quorum epistolae non exstant et ne exsti- 

(1) Hilarium Arelat. loco cit. 

tisse quidem videntur, omnino citra fidem : Salvia- 
ni vero et Fausti quaedam supersunt, quibus inji- 
citur opinio, eos libenter litteris usos fuisse. Quan- 
tum potuerit illud commercium ad Lerinensem 
auctoritatem diffundendam, satis in aperto est. 
Quod si quidam, abdicata monastica vita, insulam 
deseruerunt, ut episcoporum partes agerent, suo 
loco saepe discipulos Lerinam miserunt, ut de 
Salviano compertum est. His et eorum similibus 
ita extenditur Lerinensis auctoritas, ut sexto seculo 
monaclios alloquens Ca^sarius Arelatensis sic oret : 
« Ab Oriente usque ad Occidentem et omnibus pene 
a locis in quibus christiania religio colitur, religio- 
« sissima vestra conversatio ad Christi gloriam 
« prsedicatur, jure a vobis exigitur, ut quod de 
(( vobis creditur, hoc probetur » (1). 

Sin ad setatem qua exstructum fuit Lerinense 
monasterium attendis, justior tibi occurrit causa, 
cur statim a principio, eam, quse per longum tem- 
pus perseveravit, fortunam assecutum fuerit. Hsec 
est enim aetas quae toto suo decursu turbulentis- 
sima armorum sonitu et bellis agitata fuit. Quot et 
quanta funera in Galliam intulerit, ineunte seculo 
quinto Alanorum Vandaloramque irreptio, testes 
sunt Orientius, Paulinus Pellaeus, Prosper Tyro, et 

(1) Homili XX ad monachos. 

auctor incertus carminis quod de Providentia ins- 
cribitur : Orosium (1) aliosque scriptores historicos 
ex consulto praetermisi. Neque a calamitatibus ces- 
satum est, cum alii post alios irruentes Barbari 
Galliam armis sibi vindicarent, donec Euricus, 
Gothorum rex, immissis in meridionalem GallioB 
partem turmis, eas calamitates produxit, quarum 
meminit Sidonius (2). Quid litterarum studio cogi- 
tari potest infestius? Quid mirum, si ad Lerinen- 
sem insulam, ut in portum tempestatibus inacces- 
sum, amicos vocabat Eucherius ? « Circumfer 
« oculos et de pelago negotiorum tuorum velut in 
« quemdam professionis nostrje portum prospice 
« proramque converte. Unus hic portus est, in 
« quem nos ab omni fluctuantis seculi jactatione 
« referemur; quem inter irruentes mundi turbines 
« fusi petamus. Huc cunctis confugiendum est, qui 
« frementis seculi tempestate vexantur » (3). 

Abdicatis interdum dignitatis episcopalis curis, 
Lugdunoque abscedens, ut quietam vitam age- 
ret et Deo litterisque hberius vacaret, ipse insu- 
lam petebat. « Domum pensilem nobis praeparet 
« et membranas, quia si Deus annuit, quadra- 
« gesimam in insula cum ipso tenere disponi- 

(1) Histor, lib. VIII, cap. 40. 

(2) Lib. VII, epist. 12. 

(3) Be laude eremi. Palrol lat., t. L, col. 71L 

mus » (1). Audius eumdem alio loco dicentem : 
« Praecipuo tamen Lerinam meam amore complec- 
« tor » (2). Quod si hujus amoris causam quaeris, 
eia statim occurrit tranquilla securitas, qua fluctibus 
interciusa Lerina fruebatur, seseque ut « paradisum 
« eam possidentibus (3) exhibebat». « Mira res 
« enim, ut sub tot barbararum gentium frequen 
« ter factis in Gallia grassationibus, a Suevis, a 
« Vandalis, Alamannis, Gothis, Burgondionibus, 
« Hunni-s et Francis, nihil ad haec tempora pas- 
« sum fuerit detrimenti idem monasterium insulae 
« Lerinensis, factum ipsis etiam Barbaris atque 
« Arianis venerandum » (4). Huic causae incon- 
gruum non videbitur animadvertere primos mo- 
nasterii auctores, veluti incursionibus Barbarorum 
pulsos, a septentrionalibus in meridionales Galliae 
partes devenisse. Forsan et ea tempestate multis 
contigit ea quee postea poeta fudit, sentire : 

Mie deserta juvant, secretaque littora, quare 
Deliciis satis est insula parva meis (5). 

(1) Eucherii opera. Epist. ad Philon. Patrol. lat., t. L, 
col. 1213. 

(2) Le laude eremi. Ibid., col 711. 

(3) Ibid. 

(4) Baronius. Annal. lih. ad annum DXXIV. 

(5) Chronol, Lerin, t. II, p. 383. Hic afferre juvat car- 
men totum, in quo Dyonisius Faucher, Lerinensis mona- 

' 6 

Ne tamen credas eam tahtum fuisse Lerinensis 
scholee auctoritatem, ut adductis ex omni regione 
monachis, insula in dies frequentior fieret, sed 
etiam ut quos aliquando in sinum suum receperat, 
in omnes occidentis,partes emitteret. In memoriam 
revocanda sunt ea quae, ineunte seculo sexto, Por- 

clius, seculo (lecinio sexlo, sensus quibus «rlate de (jua agitur, 
ad insulam impellebantur, modo poetico expressisse videtur. 

Carmina nostra, precor, placido pater accipe vultu, 

Carmina qu«3 tenuis nostra canuena tulit. 
Htf3c enim densis placuit cecinisse sub umbris, 

Dum Ledna dabat otia tuta mihi. 
Dictabant teneros captata silentia versus, 

Visaque cantanti est silva referre vicem. 
Dum tremulos agili pulsarum pectine nervos 

Carmina carminibus laurus amica dabat. 
Ardua de summo resonabat vertice pinus, 

Et myrtus zephyro sollicitata levi. 
Pensilibus residens ramis Philomela canoro 

Consuerat leves ore referre modos. 
Turtur casta suos gemebunda canel)at amores, 

Suaveque reddebant culmina celsa melos. 
Nempe ibi solivagus modulando passer amccnum 

Mulcebat placidis aethera carminibus. 
Quin etiam rauco strepitabat murmure pontus, 

Curva dabant dulces littora pulsa sonos. 
Hic inter densas salices ranasque loquaces, 

Neglectum sini conticuisse chelin ; 
Et veluti hebreeis quondam Babylonis ad amnes 

In luctum versa est cantio locta Sion. 
Sic mutata mihi in planctum solatia cantus 

Claudunt, hec Gytharee fila canora juvant. 
Sed repetens avida Lerinam mente molestum 

Exsilium tristis lugeo seepe meum. 
Et mea dum longo diiTertis gaudia voto, 

Anxius excruciat pectora moesta dolor. 
Nec mihi vestra placent augusta palatia, reges 

nia habeant; decet hos marmore fulta domus. 
Me deserta juvant, secretaque littora, quare 

Deliciis satis est insula parva meis. 

carius, tum Lerinensi scholee preefectus, aiebat ; 
(( Insula quidem viti simillima per universum 
(( orbem suos effudit propagines : tabernacula ejus 
(( et coionisB multiplicate sunt, ita ut nullum sit 
(( monasterium qui ea tanto numero produxerit»(l), 
Etsi, testimoniis non exstantibus, non licet, quod 
si liceret, forcan non liberet, omnia recensere 
monasteria quee a Lerinensi ortum duxerunt, 
hujus tamen auctoHtatem ad ea solum extendi 
credere preeter verum esset, cum vel ad ejus exem^ 
plar plurima intra Galliae fines cojidita sint, vel 
ejus instituta servaverint, quod de celeberrimo 
Agaunensi monasterio refertur, vel abbatem ex 
Lerinensibus acceperint et observaverint : (( Omnes 
(( enim provincise Galliarum, clerici episcopum, 
(( monachi sibi poscebant abbatem in monasterio 
« Lerinensi » (2). 

Non enim mediocrem auctoritatem episcoporum 
ingenti numero quos e sinu suo in omnes Galline 
provincias emisit, adepta est Lerinensis insulo, 
quse interdum (( offlcina sanctorum et sanctissimo- 
(( rum episcoporum » (3) vocata est. Quorum no- 
mina etsi ex oblivione qua obvolvuntur vix educi 

(1) Chronol. Lerin, t. I, p. 221. 

(2) Chronol, Lerin, t. II, p. 131. 

(3) Baron. Annal. lib. ad annum 524. 

possiiht, quaedam tamen, pauca quidem, sed 
maximi ponderis superantia aflferre libet v Ho- 
noratum Hilariumque Arelatenses, Eucherium 
Lugdunensem, Maximum Faustumque Reienses, 
Lupum Trecensem, Vincentium Sanctonensem , 
Salonium Genovensem, Veranum, fratrem ejus, 
Venciensem, Valerianum Cemeliensem (1), quos, 
ut ceteros omittam, seculo quinto ascribere est. 
Sexto autem floruerunt ex Lerinensibus alumnis 
Caesarius Virgiliusque (2) Arelatenses, Rusticus 
Narbonensis (3), Antiplus Siflfredusque Foroju- 
lienses. Post eos, seculo septimo, Maximus, Magnus 
et Agricola Avenione (4), Arnulfus, in schola pala- 
tina tempore Clotarii, regis, primum magister (5), 
postea Metis, episcoporum partes multa cum laude 
egerunt. Nihil est quod de ceteris proferam. 

Quod si menti occurrit unumquodque monaste- 
rium vel episcopum pro suis viribus et loco suo 
eflfecisse ut Lerinensis scholae instituta pervulga- 

(1) ChronoL Lerin, t. II, p. 149. — Alliez : Hist. dti monas* 
tere de Lerins, t. I, ch. I et II. 

(2) Greg. Tur. Hist. Franc. lib. IX, c. 23. 

(3) Baluze. Salviani opera. Not. p. 408. — Migne : Diction. 
d'epigraphie, art. Narbonne. — Acta SS., t. XI, Oct. p. 860. 

(4y Chronol. Lerin, t. II, p. 149. Alliez, Hist. du monast. de 
Ler., t. I, p. 346. 

(5) Annales Metenses. D. Bouquet. Script. rencm Franc, 
t. II, p. 677. 

rentur in his quas monasticas episcopaiesque . 
scholas dicunt, quam late diffusa serpserit ejus 
auctoritas intelligetur. Tum alumnis quos ad epis- 
copalem dignitatem evectos novimus, tum huc et 
illuc grassantibus monasticis propaginibus Provin- 
cialium, Narbonnensium, Viennensium (1), Lugdu- 
nensium, Avernorum, Burgondionum regiones, 
imo vero totam Galliam ad Rhenum, ut ipsam 
trans mare Britanniam, de qua mox agetur, omit- 
tam, divinarum humanarumque litterarum cultu 
schola Lerinensis imbuerat. Ejusdem rei fidem 
faciunt concilia in nulla alia regione hac aetate 

clariora : « porro ut tot insignes doctrina est sanc- 
« titate viri in eisdem provinciis invenirentur, id 
(( praestitisse videtur celeberrimum Lerinensis in- 
(( sulae proxime adjacentis terrae ccenobium » (2). 
Cui opinioni doctissimi in rebus historicis viri, 
eo magis assentiendum, quo minus effingi potest 
e quo alio monastico fonte inde a seculo quinto 
per totam merovingiacam aetatem litterarum stu- 
dium cultusque largiore fluctu dimanaverit. 

Quantacumque fuerit haec auctoritas huc usque 
descripta, cum de ejusdem causis supra actum est, 
vix et quasi obiter attigi eam quam in rebus theo- 

(l)Mabillon. t Sexaginta monasteria exstructa fuerant in pro- 
vincia Narbonnensi » Vita sancti Clari, AnnaL Bened. sac. II. 
(2) Baronius. AnnaL lib. ad annum 524. 

logicis scriptis suis Lerinenses extra muros asse- 
cuti sunt. Eam enim fuisse dicunt Lerinensium 
auetoritatam quae in vulgandis christianae religio- 
nis doctrinis multo magis versata sit, quam in 
mpnasteriis exstruendis vel in informandis episco- 
pis. Quam, ineunte seculo quinto, data occasione 
celeberrimae inter doctores christianos contentionis 
qua in duas partes ecclesia occidentalis trahebatur, 
exorientem demonstrant. Norunt omnes quantum 
allabomverint, quicumque id prosecuti sint, ut 
liberum hominis arbitrium et eam quam gratiam 
vocant inter se conciliarent. Omnibus difficile opus 
tentantibus periculum erat ne a via media, tenui 
quidem obscureque signata, recedentes vel ad dex- 
teram, vei ad sinistram pessime vagarentur, sive 
libertati humanee nimium tribuendo, sive eidem ni- 
mium detrahendo. Id enim periculum male vitavit 
Pelagius qui, cum ad libertatem hominis felicius 
servandam tuendamque^ Adami casum origina- 
lemque ruinam, negaret, humanamque naturam ita 
sanam integramque praedicaret, quse vi propria 
actum, quem supernaturalem vocant, edere posset, 
Augustinum sibi contrarium offendit. Nec est quod 
de Pelagii errore plura hic misceamus. 

Attamen dum veram doctrinam multa librorum 
epistolarumque suppellectih a Pelagii ejusque asse- 

clarum impugnationibus vindicabat, non omnino 
abstinuit Augustinus, quin a via media interdum 
recedere et ad oppositam ita declinare videretur, 
ut qui gratise jura propugnabat, aliquando humanse 
libertatis ingenitam virtutem aut praeterire aut 
saltem imminuere habitus sit. Ex ejus igitur minus 
recte dictis, — quae tamen in se inspecta hujus 
sancti viri eximiique doctoris memoriae levia sunt, 
— novus error effluit, qui viam Pelagianis^yio oppo- 
sitam tenens ita libertatis humanae partes aversatur, 
ut ea de medio omnino sublata, omne salutare opus 
soli gratisB auxilio attribuat. Quo fit ut ii solum 
salutem consequantur quibus idoneam gratiam 
praedestinavit Deus : quamobrem hi quidem ad 
seternam vitam proedestinati dicuntur; eaque doc- 
trina Prcedestinationismus nomine voc^atur. Cujus 
erroris semina quasi reperta in opusculo Augustini 
(|Uod de Correptione et gratia inscribitur, vel- in 
eo quod de Prf^destinatione Sanctonwi agit, quo- 
dam modo vegetiora sese exhibent in poemate quod 
Prosper Aquitanus, Augustini vestigiis inhaerens, 
de Ingratis scripsit (J^), 

(1) Oinne eteiiim probitatis opus nisi seniine vera? 
Exoritur fidei, pecratuni est inque reatum 
Vertitur cap. 16 

Nam si nemo usquam est (|uem non velit esse redemptum, 
Haud dubie impletur quiquid vult summa poteslas, c. 13. 

Porro is erat Augustinus, quem multa vi errores 
insectantem, multoque ingenio, omnes quibus in 
Ecclesia curae erat christiana doctrina, attenta 
mente spectarent audirentque; quo minus fieri 
potuit ut inaudita evaderent quae tantisper a vero 
declinare videbantur. Inter eos qui de gratia et 
humanae libertatis usu aliter ac Augustinus sentire 
ausi sunt, eminet in primis Cassianus, Massiiiensis 
presbyter. Hic olim cum sancto Joanni Ghrysos- 
tomo esset addictus, apud Orientales primam vitae 
suae partem egerat, tempore quo praestantissimus 
orator Constantinopoiitanus» ad fatum Manichaeo- 
rum propuisandum, ita libertatem in majus acci- 
pere conabatur, ut et ipse ultra veri fines aliquan- 
tum progredi, et gratiae muneri aliquid detrahere 
visus sit (1). Hujus igitur vestigia sequendo 
Cassianus in opere quod Collattones inscribitur, 
et praesertim in tertia decima collatione, doctrinam 
quae erroris nota signata fuit haud ambigue pro- 
fessus est. Is enim, etsi hominem ab Adami ruina 
vulneratum, humanamque naturam sauciatam esse 
fatetur, attamen docet eam esse humanae libertatis 

(1) t Nostrum quidem e^t pra^ligere et velle, Dei autem 
« perficere, et postquam elegerimus tum affert quce sua sunt 
« Deus. » Homil. XII in epist. ad Hebroeos, no 3. « Voluntas 
* noslra proprium ex se habel ut velit, Deus incipieiiti incre- 
« mentum dabit. » In psal. CXVIII. 

vim quae, propria virtute, aliquod opus supernatu- 
rali dignitate pretioque exercere vel saltem incipere 
possit. Hunc errorem qui Pelagianismi viam 
ineundo multo minus tamen procedit, Semi-Pela- 
gianismum aevo postero dixerunt. 

Satis compertum est Lerinenses in eam accUsa- 
tionem incurrisse qua Semi-Pelagianismi nota affi- 
cerentur (1). Cum enim ad Honoratum Eucherium- 
que direxerit GassianUs eas Coliationes, quae aber- 
rantem a vero doctrinam continent, huic non 
ambigue assentire eos existimant. Nec desunt qui 
Vincentium Lerinensem in Augustinianas senten- 
tias, oblique quidem, in Comnionitorio suo plura 
explicavisse putent (2). Quinimo et idem de Hilario 
Arelatensi et de Salviano affirmare liceret. Cum 
vero de Fausto agitur, cuique legenti ejus librum de 
Gratia et libero arbitrio res plane perspicua est. 

Equidem Cassiani partibus favisse Lerinenses 
ejusque doctrinam tenuisse fatendum est. Quod si 

(1) Guizot : Hist, de la civilis. en France, t. I, p. 165. — 
Ainp^re : Hist, litter. de France, t. II, p. 29 et seq, — Noris : 
Hist. Pelag,, 1. II, c. I, p. 107. « Ego autein palam faciam 
« hunc Vincentium cum Hilario Arelatensi, Fausto aliisque 
« syncellitis Lerinensibus contra sancti Auguslini de Preedes- 
« tinatione Sanctorum conspirasse, » cap. 11. 

(2) Cf Noris, Ampfere, Guizot supra memoratos... Histoire 
litter. de France, t. II, p. 10.. ~ Fauriel : Hist, de la Gaule 
merid., t. I, p. 40i. 

res aliter se haberet, neque Honorato Eueherioque 
sensum suum tam libenter aperuisset Cassianus, 
neque ab errore diluendo abstinuisset Hilarius 
Arelatensis, qui natura ingenioque ad id pronus 
erat, ut quaeque Ecclesiam turbatura videbantur 
acriter impugnaret. Attamen ex epistola ad eum a 
Celestino, summo Pontifice, directa scitum est tunc 
temporis omnes Galliae episcopos ab Augustinianis 
partibus recessisse (1). Quo fit ut queratur Prosper 
Aquitanius se solum inter Gallos, in re tanti 
momenti, errori latQ serpenti contrariam vim oppo- 
nere (2). Eo minus a ceteris episcopis hac in re 
seponendus est Hilarius, quod eum in epistola sua 
ad Augustinum aliquo modo saltem ab Augusti- 
niana sententia recedentem Prosper ostendit (3). 
Notatu etiam dignum Vincentium Lerinensem cum 
illud errori proprium assignat recentem esse, et 
doctrinam novam inducere, recentioresque Priscil- 
liani, Nestorii, Pelagiique sententias pessima nota 
afficit, alto silentio causam quae inter Gassianum 
et Augustini discipulos erat, pertransire. Quod 

(1) Patrol. lat., t. L, col. 529 t Timeo ne coiinivere sit hoc 
« tacere... in talibus causis non caret suspicione taciturnitas, 
t quia occurreret veritas, si falsitas displiceret. » 

(2) Epist. ad. Aug., c. 1. Patrol. lat., t. LI, col. 72. 

(3) Epist. ad Atcgust., c. 9. 



silentium saltem dubiae. mentis, forsan Gassiano 
assentientis signum videtur. 

Quidquid tamen hac in re senserint Lerinenses, 
non desunt argumenta quibus irinitentes eos 
Gassiani partibus parce favisse, neque in aciem 
theologicam de hac re marte feroci devenisse, asse- 
ramus. In eam sententiam adducimur primum ab 
ipso Prospero, qui Massilienses presbyteros Semi- 
Pelagianismi partes amplexos in epistola ad Au- 
gustinum reputat; Lerinenses vero neque obstan- 
tes, neque faventes doctrinae recenti denuntiandos 
existimat (1). Gui Prosperi silentio apte congruit 
ea mens qua Vincentius, cum suum CommonitO" 
rium scriberet, data occasione, tamen sensum 
suum haud ambigue declarare ita abnuit, ut neu- 
trius partes aperte sit amplexus. 

I>erinenses tamen ad pugnam erecto fronte sese 
accinxerunt, cum Faustus opus suum de Gratia et 
de libero arbitrio composuit : jamvero neque cum 

Augustino neque cum Prospero tunc res erat, sed 
cum quibusdam ex eorum discipulis errorem quem 
Prcedestinianismum vocant approbantibus. Gum 
jure meritoque oppositam doctrinam tueretiir 
Faustus, a vero interdum declinavisse deprehendi- 
tur, ita ut et ipse, forsan vi traditionis apud Leri- 
nenses receptae, inter Semi-Pelagianismi fautores 

(1) Epist. ad Aicgust,f c. 2. 

jure sit habitus. Quod neque Fausto neque aliis 
Lerinensibus crimini esse debet, cum hac aetate ea 
erat doctrina Semi-Pelagiana quoe libere doceri 
posset. Praeterea scholae Lei'inensi servabatur, ut 
omne dubium de medio tollens contentiones conclu- 
deret : quibus tinem fecit concilium Arausicanum 
secundum ex auctoritate Caesarii Arelatensis, 
alumn{ Lerinensis praecipui. 

Huc usque de auctoritate Lerinensi actum est : 
quam primum pro certo facere ex allatis testimo- 

niis conati sumus : hujus vero causas postquam 
recensuimus, per quos et quo modo extra insulam 
hanc exercuerint Lerinenses queesitum est. Ea vero 
auctoritas, qua longo tempore in docendo et scri- 
bendo insula Lerina apud Occidentales merito 
innotuit, non ultra septimi seculi fines, si modo 
eos attigit, progreditur. Ea fuit enim seculi septimi 
fortuna quae tumultu suo insulam exerceret Leri- 
nensesque in contrarias partes ageret (1) : quo res 
insulanae paulatim inclinatae dilabi coeperunt, 
donec, ineunte seculo octavo, monasterio momento 
temporis in pristinum honorem et antiquum decus 
restituto, irruentibus Saracenis, pnecipitata^ cor- 
ruerent(2). Tunc de Lerinensi auctoritate actum est. 

(1) ChronoL Lerin, t. I, p. 328 et seq. — Alliez : Uist, du 
monast, de Lerinsy t. I, p. 365. 

(2) n^id., p. 224. — Ibid. p. 402. 



CAPUT QUINTUM 



DE SANCTO GiESARIO, PRiECIPUO LERINENSIS SCHOLiE 
ALUMNO, EJUSQUE AUCTORITATE 

Scholae Lerinensi minus aequo tribueretur, cum 
de ejus auctoritate res est, nisi, perspecta ea quam 
per seipsam exercuit, statim deveniretur ad eam, 
qua veluti oblique usa est, per illustres quosdam 
viros, quos primum, ut obiter antea diximus, ipsa 
informaverat. Cum vero pra3ter vires humanas sit 
positum uniuscujusque Lerinensis alumni mores et 
gesta referre, de illo tantum qui*praecipuum locum 
obtinere videtur, fusius dicere, de Caesario scilicet, 
Arelatensi episcopo, proposito congruum erit et 
satis fiet. 

Caesarius, quem territorio Cabilonensi, circa an- 
num CCCCLXXX, parentibus qui « supra omnes 
« concives fide potius et moribus floruerunt » (1), 

(1) Heec et alia, quee de Ga3sarii vita hic traduntur, excerpta 
suht e narratione quam Gyprianus, Firminus et Viventius, 
episcopi, conscripserunt. Quam legere est in Acta SS., t. VI, 
Aug. p. 65 et seq. apud Mabillonium Annales Benedict,, t. I, 
p. 89. Acta SS, ord. S^i Bened., t. I, p. 654. Migne, Patrol. 
lat., t. LXVII, col. 1002 et seq. 

ferunt natum, cum decimum octavum setatis suae 
annum ageret^ Lerinense monasterium tiro sanctus 
expetiit. Tanto studio monasticee vitae instituta 
iniisse, tanta alacritate in suscipiendis laboribus 
fuisse dicitur, ut biennium post elapsum, fractis 
viribus, jamque elanguescente corpore, Porcarius, 
qui tum coenobio praeerat, Csesarium valetudinis 
restituendee causa, in civitatem Arelatensem mitte- 
ret. Porro eo tempore inter reipublicoB scholarum- 
que Gallicarum ruinas, celeberrimus rhetor africa- 
canus, Pomerius nomine, Arelate docebat, cui 
Caesarius, ut studia apud Lerinenses coepta comple- 
ret, se docendum tradidit. Jam in insulam regres- 
surus iter parabat, cum ab episcopo Arelatensi 
sacerdotio primum initiatus, monasterio cuidam 
« in suburbana civitatis insula » (1) praeficitur, 
annoque DI in eadem civitate episcopus eligitur. 

Non nostrum est minutatim referre quas vice? 
Ca3sarius Arelatensis, qui primum apud Alaricum, 
a quo Burdigalam in exsilium missus fuerat, deinde 
apud Theodoricum falso crimine accusatus est, 
fortiter obierit. Nec magis placet narrare qua ala- 
critate labori assiduus, pluribus praefuerit conciliis, 
munusque suum per quadraginta annos omnino 
adimpleverit. Rem nostram ad litteras pertinere 

(1) Chronologia Lerin», t. I, p. 246. 



I 

non sumus obliti. Quse vero sint CaBsarii Arelatensis 
opera inter eruditos adhuc parum constat : « Scrip- 
(( sit egregia et grata valde monachis necessaria 
« opuscula : de gratia quoque et de libero arbitrio 
« edidit testimonio divinarum . scripturarum et 
(( sanctorum Patrum judicio munita «.(1). Ex ejus 
operibus vix exstare videntur homiliae numero 
satis incerto, quee inter Augustini opera maxima 
ex parte editae fuerunt (2). Attamen non minimam 
meruerat Gaesarius scriptis suis laudem, Ennodii 
testimonio si credere fas est : « Tu ceteros velut 
(( solis magnitudo astris minoribus comparata trans- 
(( grederis,.. quis non optet, te loquente, ut sciat 
(( plura non legere, tu dum libris genium relatione 
(( concilias et magistros informas, tibi debet qui- 
(( cumque ille scriptorum maximus, quod eum dote 
(( elocutionis ampliticas, in te lux convenit sermonis 
(( et operis w (3). Sed hactenus de Caesarii scriptis, 
cum multo magis ad rem nostram intersit quoe 
fecerit quam quae scripserit, inquirere. 

Exstant Csesarii Arelatensis duae regulee, quarum 
una ad monachos, altera vero ad puellas in parthe- 

(1) Gennadius : Be illust. Ecclesice script, Patrol. lat., 
t. LVIII, cap. 86, col. 1110. 

(2)Monachus qui(iam in monasterio ordinis sancti Benedicti, 
Maredsous nomine, apud Belgas, editionem integram operum 
sancti Ceesari, curavit, quam dicitur mox typis mandaturus. 

(3) Lib. IX, epist. 33, p. 257-258. 

none degentes dirigitur. Notandum enim inter 
praBcipua ejus instituta puellarum coenobium, circa 
annum DX instauratum, quod Caesariae, sorori 
suae, ut ipsa ibi praeesset, commisit, et cujus fama 
jam Caesariae tempore ea fuit, ut ibi « convenirent 
« virginum multitudines cateivatim » (1). Nec tan- 
tum ad parthenonem Arelatensem undique concur- 
rebatur, sed ad ejus exemplar plurima puellarum 
coenobia instruebantiir, ita ut Caesarii instituta sibi 
assumerent observanda. Id enim traditum est de 
monasterio Sanetee Crucis, quod in agro Pictaviensi 
exstruxerat Radegundis, e stirpe regia et ipsa 
quidem regina quondam, scilicet Clotarii, regis 
Francorum, uxor : sic enim ipsa scribebat : « Gon- 
« gregationem per me, Christo praestante, collectae, 
« regulam, sub qua sancta Caesaria deguit, quam 
« sollicitudo beati Caesarii, antistitis Arelatensis, ex 
« institutione sanctorum patrum convenienter colle- 
« git, adscivi » (2). Cujus rei pluribus in locis 
meminit Venantius Fortunatus : 

Concipiente fidem Christi Radegundis amore 
Coesarii lambit regula quidquid habet (3). 

Cujus sunt epulee, quidquid pia regula pangit, 
Regula Ceesarii linea nota tibi est (4). 

(1) Vita Sti Ccesarii, lib. I, cap 25. Patrol. lat., t. LXVII, 
col. 1012. 

(2) Gregor. Turon, lib. IX, cap. 42. 

(3) Venantii Fortunati Opera. Miscell. lib. V, car. II. 

(4) Ibid., lib. VIII, car. 1. 

Cum viero Radegundem et Agnetem, Pictaviensi 
monasterio praefiectam, alloquittir, ejusdem Ceesarii 
regulee meminit poeta : 

Sic vos Cajsarii monitis honor ornet in orbe, 

Atque ambas caro cum patre Ghristus amet (1). 

Porro quod ex his testimoniis derivatur exem- 
plum, non ea tantum vi potitur ut recte intelligatur 
monasterium Pictaviense, Radegunde auspice, a 
Gsesario Arelatensi regulam institutaque sua acce- 
pisse, sed etiam firmissimo exemplo evincit parthe- 
nonis Arelatensis auctoritatem tam late diffusam 
fuisse, ut non tantum ad Pictavienses sed ad mul- 
tas saltem Galliee regiones extenderetur. Cujus rei 
indicium erit etiam certissimum propria auctoritas 
qua ipse Ceesarius per multos annos ita fuit prsedi- 
tus ut Occidentales ecclesias suo nomine regere 
videretur. 

Quee cum ita sint et regulee sancti Ceesarii aucto- 
ritas citra dubium posita sit, ut plura omittamus, 
quae ad rem nostram minus pertinere videntur, ea 
tantum quaj ad litterarum cultum pertinent referre. 
satis esse censeo. Porro a Caesario preescribitur 
virginibus ut « bmnes litteras discant, omni tem- 
« pore, duabus horis, hoc est a mane usque ad 

(1) Venantii Fortunati Opera. Miscel., appendix I ad Radeg. 
et Agn. 

7 

« horam secundam, lectioni vacent » (1) ; id est, 
rem more nostro computando, a sexta ad octavam 
horam. Illud vero spatium quod litteris ex professo. 
tradendis trlbuebatur, non ita studio lectionique 
suppetebat, ut reliqua die ab iis omnino ex Csesarii 
institutis abstineretur, cum multo verius habeatur, 
lectionem fere continuam fuisse : « Sedentes ad 
« in^nsam taceant, et animum lectioni intendant... 
« Reliquis vero in unum operantibus, una de soro- 
« ribus usque at tertiam legat » (2). Eadem ferme 
iisdem verbis in ea regula quam « dum esset sacer- 
« dos ipse per diversa monasteria » (3) transmis- 
serat, monachis injunxerat Csesarius : « Omni tem- 
« pore usque ad tertiam legant... ad mensam dum 
« manducant nullus loquatur, sed unus legat 
« quemcumque librum » (4). Nec alia de causa a 
monasterio infantulas excludit quee septimum sex- 
tumve annum non attigerunt, nisi quia « litteras 
« discere et obedientise obtemperare » non possunt. 
Eo igitur tempore institutionis monasticae vim 
prsecipuflm lectio obtinebat : quse quidem in uno- 
quoque tam virorum quam mulierum monasterio 
scholae ad docendum causam dedit. 

(1) Sancti Ceesarii opera. Patrol. lat., t. LXVII, col. 1109. 

(2) Ibid. Ibid. col. 1107-1108. 

(3) Ibid. Ibid. col. 1090. 

(4) Ibid. Ibid. col. 1090-1091. 

Equidem Caesario tribuere eom diurnse lectionis 
institutionem in monasteriis iniquum esset, cum 
jam teste J. Chrysostomo apud orientales monachos 
ea jamdiu vigeret : « Postquam preces matutinas 
« et hymnos compleverunt, ad lectionem Scriptura- 
« rum se conferunt ; sunt etiam qui libros scribere 
« didicerunt » (1)* Qui mos apud Lerinenses, quos 
orientalem ritum imitatos esse satis constat, certe 
vigebat, hujusque Ceesarius qui « nunquam Leri- 
« nensium fratrum instituta reliquit » (2), cum 
esset Arelate, meminit. Id vero hac de re effecit 
Caesarius, ut maxima auctoritate sua q.uod jam 
erat in usu confirmaret, lectionemque et eruditio- 
nem, tum regulis ad monasteria directis, tum epis- 
tolis ad quasdam virgines scriptis, tum homiliis ad 
monachos habitis, magis magisque comprobaret. 
Hic habes, quo facilius intelligas quamobrem Fer- 
reolus, qui Ceesarii erat discipulus, in ea regula 
quam monachis proescripsit, dicat : « Agriculturam 
« exercere, non valet (monachus) ; legere, scribere, 
« quod est opus preecipuum » (3). 

Quantacumque vero est auctoritas qua Ceesarius 
ad monachorum studia vel confirmanda, vel com- 

(1) Sancti Joannis Chrysostomi opera. Patrol. grceca, t. X, 
col. 576. 

(2) Yiia Sancti Ccesarii, lib. I, cap. I, n^ 11, col. 1005. 

(3) Holstenius : Codex Regularum, t. I, p. 81. 

pn^boadii praeditus est. mul:*-» magis ad rem nos- 
Iram inlerest. quae su-s«.^{ierlt eif^^.-eritque ad reli- 
gi*>sds ^irgines in litteris informandas inquirere. 
Regulam, qua ju-s^ sunt in Ie*:tionem unaquaque 
die ineumbere. antea j;tm retuli : quod jussum 
pIuribiLs in I<jc'i> re«iintegra\it GBesarius, cum 
vii^ni cuidam soribens. ei mandat « ut studiis et 
« divinarum Seripturarum eruditionibus intenta... 
« lectionem aut ii>sa fre<|uentius legat, aut legentis 
« verba tota pectoris aviditate suscipiat » (1). Quam 
lectionem ita assiduam pra^scribit, ut ne manuum 
quidem opera eam intermitterent : « Sic lectioni et 
« meditationi debetis incumbere^ ut ante omnia 
« etiam manibus possitis aliquid exercere » (2). 

Quid valuerit efficere in parthenone Arelatensi 
aut Pictaviensi, vel in ceteris ad quos accesserat 
Ceesarii auctoritas, rara sed haud mediocriter illus- 
tria testimonia declarant. Ca?saria enim, Ceesarii 
soror, monaslerioque Arelatensi preefeeta, in epis- 
tola sentenliis e Scriptura Sacra depromptis inter- 
texta, qusB exstat ad Richildem et Radegundem 
scripta, id a virginibus exigere videlur, ut discendis 
litteris studiose se aptent : « Et nulla sit de intran- 
« tibus, quae non litteras discat, omnes psalterium 

(1) Epist. 11, Patrol. lat, t. LXVII, col. 1130-1135. 

(2) Sermo ad Sanctimonales, col. 1132. 

« membriter teneant » (1). Quo fit ut Rusticulia, quae 
post Caesariam parthenoni eidem, preeerat « iritra 
« pauca temporum spatia Psalmos omnes didicisset, 
« et omnes Scripturas divinas memoriter retine- 
« ret » (2). Eodem tempore Avitus, Viennensis epis- 
copus, in eo libro quem de Laude Cdstitatis Fusci- 
niee sorori suse dedicaverat, Sacros Libros omnes- 
que poetas christianos eam legisse memorat. Idem 
fere de Radegunde narratur, quse « cunl a medita- 
(( tione Psalmorum aut prsedicatione cessare vide- 
« retur, lectrix ante eam una monacharum legere 
(( non desistebat... Cum ante eam vicibus cessaret 
(( lcctio, numquam discessit, non die, non nocle, 
(( non dum vel paululum corpus suum refecit... Ubi 
(( a lectione cessasset... aiebat : quare taces? lege, 
(( ne cesses » (3). Minime igitur mirandum est si, 
teste Fortunato, lectionis avida Radegundis tot 
libros, sive ex latinis sive ex greecis patribus, 
poetas quosdam Christianos, in quibus Sedulium, 
scriptoresque historicos, inter quos Orosium perle- 
gerit (4). Sed ut opinio mcnti facile occurrit, non 
tantum sibi, sed omnibus in parthenone degentibus 

(1) Martfene : Anecd., t. I. p. 3-6. Epist. sanctse Goesarioe 
ad Richil(iem et Radegundem. 

(2) Acta SS., t. II, Aug. p. 659. . . 

(3) Vita sanctce Radegunclis a Baudonivia scripta. apud 
Mabillon. Act. SS, ord. S^ Ben., t. I, p. 314. 

(4) V. Fortunat : MiscelL Patrol, lat., t. LXXXVIII, col.263. 

virgiiiibus Radegundis, Caesariam imitata, librorum 
legendoram curam injunxerat : « Instituii enim^ 
« ut dum reficerent, semper lectio legeretur, ui non 
« solum fauces accipiant cibum, sed ut aures au- 
«f diant Dei verbum » (1). 

.£quum igitur est, ut exploratum habeamus; 
regulam Caesarii, hujus auctoritate fultam, ita 
decursu seculi sexti profecisse, ut in omnibus 
parthenonibus, tum in Gallia, tum extra Galliam 
^im instituti legendoram libroram studium obtine- 
ret. Fertur enim Liebam, quam Bonifacius monas- 
lerio cuidam in Germania praefecerat, septimo 
seculo, « lectionis studio, tanta diligentia incumbere 
« ut nisi orationi vacaret, nunquam divina pagina 
«f de manibus ejus abscederet » (2). 

Nec tantum ex Caesarii instituto leclioni, sed 
etiam scriptioni vacabant in coenobiis virgines. 
Legitur enim in Vifa Cfesarii a fidissimis auctoribus 
conscripta : « opus cum sodalibus tam prsecipuum 
«f viguisse, ut inter psalmos atque jejunia, vigilias 
« quoque et lectiones, libros divinos pulchre scrip- 
« titarent Virgines Christi » (3). Quam rem multis 
documentis confirmatam sic Mabillonius testatur : 

(1) Vita sancUe RadegundiSy apud Mabillon. Acta SS. ord, 
/S'» Bened., l. I, p. 311. 

(2) Mabillon. Prcefationes, p. 102. 

(3) Acta SS., t. I, Januarii, p. 729. 

« Librorum etiam scriptio nonnullis pro labore 
« erat » (1). Quantum in eo de iis omnibus qui lit- 
teris student meritee sint sacroe virgines inquir^re, 
longum esset. 

Per Ceesarium igitur Lerinensem scholam mul- 
tum potuisse ad virginum institutiones ampliflcan' 
das, et in eis litterarum studium disseminandum, 
ratum habemus. Porro non mediocris momenti 
est perquirere quibus litteris in parthenonibus ani- 
mum applicarent. Jam novimus Radegundem 
christianis poetis et historicis scriptoribus operam 
dedisse : de Lieba idem fere traditur : « dicta 
#( sanctorum patrum et decreta canonum totiusque 
(( ecclesiastici ordinis jura plenitudini perfectionis 
(( adjecit » (2). Forsan queedam profanorum scrip- 
torum Libros aut legebant, aut scribebant : attamen 
ex Caesarii monitis hortatuque ad id impellebantur, 
ut omissis profanis scriptoribus, « lectioni et medi- 
(( tationi divinarum Scripturarum » mentem inten- 
derent. 

Res enim occurrit, non ex eisquee minus sollici- 
tant hominem aevi preeteriti valde curiosum.Csesarii 
tempore a summo fiastigio jamdudum delapsa anti- 
quorum auctoritas in dies magis imminuitur, doc- 
toresque christiani inter criminanda eam rejicere 

(1) Annales ord. sancti Benedicti, t. I, lib. I, p. 19. 

(2) Mabillon. Prcefat, in seeculum III, p. 102, 



— 96 — 

aliuspost alium conantur. Norunt omnes quonam 
modo a somno excitatus Ciceronem respuere coac- 
tus sit prodigiose Hieronymus, cujus sententiae 
aptatur Augustinus cum de profanis scriptoribus 
hsec dicit : « Forsan abripuissent me a solidamento 
« pietatis. » En grave crimen quod in antiquos, sive 
latinos, sive greecos scriptores effingitur, quoque 
facilius intelligitur qua de causa a libris vel a rebus 
profanis, christiani lectores scriptoresve abstineant. 
Audi Paulinum, Ausonii discipulum, ad magistrum 
scribentem : 

Vacare vanis otio aut strepitu, 

Et fabulari litteris 
Vetat, suis ut pareamus legibus, 

Lucemque cernamus suam (1). 

Post divum Paulinum in medium proferre fas 
est Sidonii exemplum, quem, « postquam in silen- 
(( tio decurrit tres olympiadas, tam pudet novum 
(( poema conficere quam piget » (2) ; alioque in loco 
sibi gratulatur, quod (( multum de poetica arte 
(( perdidit » (3) ; tandemque studiorum suorum 
immemor, ad id devenit, ut poesi valedicat : 

Clerici ne quid maculet rigorem 
Fama poeta (4). 

(i) Sancti Paulini opera. Patrol. lat. t. LXI, epist. 4, 

(2) Lib. IX, epist. 12. 

(3) Lib. IX, epist. 13. 
(4 Carm. IX, v. 16. 

Haud aliter sentire videtur Ennodius, qui primum 
antiqiiis litteris rite deditus, suadente forsan epis- 
copali dignitate, ab eis se retrahit : « Cessent ani- 
« lium commenta poetarum, fabulosa repudietur 
(( antiquitas » (1). Quid clarius, nisi forte ejusdem 
Ennodii ea sententia : « Ista quaB sunt secularium 
« schemata respuantur, caducis intenta persuasio- 
(( nibus, telee similia Penelopeae » (2). Si talia audi- 
mus ex iis qui scriptis vel etiam carminibus, 
quanto favore prosecuti essent profanos scriptores, 
testantur, nihil sane mirandum erit, si eosdem 
severis vocibus insectentur qui doctrinam discipli- 
namque christianam vulgandam ex professo sus- 
ceperant. Audi Cassianum jam a seculo quinto 
fletus miscentem, eo quod in libris veterum poeta- 
rum legendis multum temporis olim insumpserit : 
(( Mens mea poeticis velut infecta carminibus, illas 
(( fabularum nugas... quibus a parvulo primis 
« studiorum imbuta est rudimentis... ita mentem 
(( meam ad supernos intuitus aspirare non patitur, 
(( ut quotidianis fletibus possit expelli » (3). Notis- 
sima est ea epistola qua, ineunte sexto seculo, 
Gregorius Magnus Desiderium, Viennensem epis- 

(1) Lib. I, epist. 9, p. 19. 

(2) Lib. II, epist. 6, p. 46. 

(3) Colloquia. Lib. XIV, cap. 12. Patrol. lat., t. XLIX, 
col. 974. 

copum, favoris in antiquos scriptores arguit, « quia 
c( in uno se ore cum Jovis laudibus Christi laudes 
« non capiunt... quam grave nefandumque sit epis- 
c( copis canere quod nec laico religioso conveniat, 
(( ipse considera » (1). Quam multum abest, vix 
elapso seculo, ea setas qua ita scriptoribus antiquis 
favebant Christiani, ut hos gravissimo vulnere 
sauciaturum se, si profanis libris edocendis eis 
interdiceret, persuasum habuerit Julianus im- 
perator. 

Non aliter sentiebat Caesarius. Narrant enim 
eum, qui primum, Pomerio duce et magistro, anti- 
quorum studiosus erat, divinitus, haud alia ratione 
quam Hieronymum per somnum ab eis deterritum 
fuisse. (( Librum quem ei legendum doctor tradi- 
(( derat, casu vigilia lassatus, in lectulo sub scapula 
(( sua posuit : supra quem, cum nihilominus 
(( obdormisset, mox divinitus terribili visione per- 
(( cellitur; et in soporem aliquantulum resolutus, 
(( videt quasi scapulam in qua jacebat, brachium- 
(( que quo innixus fuerat codici, dracone colligante 
(( corrodi » (2). Quod somnium ei fuit idem ac 
Hieronymo Ciceronis libros aut Alcuino (3) Virgilii 

(1) Sancti Gregorii Magni opera. Patrol. lat., t. LXXVII, 
col. 1171. 

(2) Da Vita sancti Ccesarii, Patrol. lat., t. LXVII, col. 1005. 

(3) Epist. ad Germanos. Ibid. col. 1154-1155. 

carmina legenti. A somno ergo excilatus, ita 
humanas litteras et bene dicendi laudem aversatus 
est, ut ipse sibi propriam faceret rudis sermonis 
notam. Quam ssepe enim de rustico imperitoque 
sermone suo loquitur, cujus « asperitate eruditse 
« aures feriuntur » (1). 

Consuetudinis igitur jam vigentis et ingenii sui 
suasu ad id impellebatur Ceesarius, ut despectis 
antiquis scriptoribus, soli eruditioni sacree in mo- 
nasteriis tam viros quam mulieres adhiberet. Quod 
equidem criminandum et nigro lapillo notandum, 
cum is esset Caesarius, qui sua auctoritate a prava 
consuetudine ad rectiores usus sequales suos forsan 
revocare posset. Fuit igitur a seculo sexto quasi 
lex vulgo recepta apud monachos sacrae eruditioni 
vacare, nimium spreto antiquitatis honore, 

Penes quem arbitrium est et jus et noniia loquendi. 

Ex ea consuetudine neque vim, neque nitorem 
acceperunt litterse sacree. Modo quidem jocoso 
Gregorius Magnus confessus erat se « metacismi 
« collisionem, barbarismi confusionem » (2) non 
devitare ; mox vero Gregorius alter, celeberrimus 

(1) In vita Alcuini ab anonymo scripta. Patrol. lat., l. C, 
cap. 2, col. 91-92, videre est quomodo Alcuinus a scriptoribus 
profanis legendis avocatus sit. 

(2) Gregorii Magni opera. Patrol. lat., t. LXXV, col. 515. 

Turonensis episcopus, serio quidem, re satis con- 
veniente scntentiae, talia fatebitur : « Timeo ne cum 
« scribere coepero, quia sum sine litteris et arte 
(( grammatica, (iicaturque mihi a litteratis aliquis : 
« an tu rustice ct i(iiota, ut quid nomen tuum inter 
(( scriptores indi eestimas? aut opus hoc a peritis 
(( accipi putas, cui ingenium artis non suppeditat, 
(( nec ulla litterarum scientia subministrat » (1). 
Alio etiam loco idem fere exprimit Gregorius : 
(( De cujus vita aliqua scripturus, veniam peto 
(( legentibus. Non enim me artis grammaticae stu- 
(( dium imbuit, neque auctorum secularium polita 
(( lectio erudivit, sed tantum beati patris Aviti, 
« Arverni pontiflcis, studium ad ecclesiastica solli- 
(( citavit scripta » (2). Attamen apud eruditos cons- 
tat ea nimium modeste a Gregorio dicta, cum et 
ipse interdum ex (( auctorum secularium prolita 
(( lectione » in suos libros plura derivaverit (3). 
Quam vero multi qui ab iis fere omnino absti- 
nuerunt! 
Huic disciplinse contra ire totis viribus nititur 

(1) Prcefatio : Be gloria confessorum. 

(2) Gregor. Tur. : Vitce Patrurrij lib. I, in prologo de sanoto 
Midio. 

(3) Kurth : Saint Gregoire de Toiirs et les etudes clas- 
siques au YI^^ siecle; Revue des questions historiques, I3»»e 
ann^e, t. XXIV, p. 588. 

Cassiodorus in eo libro qui de Institutione monachi 
inscribitur; muUisque et certis argumentis « aucto- 
« rum secularium lectionem » neque esse chris- 
tianis illicitam neque a Sanctis Patribus fuisse 
despectam : « Verumtamen nec illud Patres sanc- 
« tissimi decreverunt, ut secularium litterarum 
« studia respuantur... Multi iterum Patres talibus 
« eruditi et in lege domini permanentes ad veram 
n sapientiam pervenerunt... quis enim audcat 
« habere dubium ubi virorum talium multiplex 
« praecedit exemplum? » (1). At ea quae multa arte 
in scriptis suis effundebat Cassiodorus, consuetu- 
dinem a via sua deflexisse non videntur, eoque 
oblivionis litterae latinee devenerunt, ut aliquod 
earum vestigium seculis septimo et octavo in Gallia 
vix possit reperiri. Qua de re exclamat Fredegarius 
in prologo Chronici sui : « Mundus senescit, ideo- 
« que prudentiae acumen in nobis tepefecit, nec 
« quisquam potest hujus temporis nec praesumit 
« oratoribus esse similis » (2). Quam inclinata . 
fuerint, ait Mabillonius, in occidente per seculum 
septimum « studia litterarum constat ex his verbis 
« papae Agathonis, patribus Synodi romanee scri- 
« bentis : Non aestimamus quemquam temporibus 

(1) Gassiodori opera. Patrol, lat., t. LXX, col. 1142. 

(2) Fredegarius : Chronicon, Ex monum, Germ. hist. prolog. 

« nostris reperiri posse, qui de summitate scientiae 
« glorietur » (1). Cujus rei causa sane fuerunt bella 
tumultusque^ quibus ea tempestate christiana res- 
publica agitata et commota fuit, sed etiam ea iniqua 
oblivio qua laborabant auctores antiqui. Quod si 
« ex auctorum sordidorum numero excipiendi sunt 
« viri pro aetate summi, Beda Venerabilis, Paulus 
« Varnefridi, Albinus seu Alcuinus, » vel ad An- 
gliam quse tum suum litteris honorem adhibebat, 
vel ad seculum pertinent quo, « Carolo magno 
imperante, « Musis honos restitui coepit, rediitque 
avita celebritas » (2). 

Desiderio est igitur, Caesarium in iis de quibus 
agitur, ab instituto Lerinensi primo recessisse, 
propriaque auctoritate non ita fuisse usum, ut vel 
antiquos scriptores tueretur, vel eos in pristinum 
honorem restitueret. Ineptum quidem et studiis 
recte excolendis exitiosum, omnes antiquos scrip- 
tores universim damnare et a disciplina scholarum 
exules facere, cum apud illos ea quse sunt rationis 

humanae ac naturae, arte qua nuUa alia major 
expressa inveniantur. Quam recte enim hac de re 
scribens Lanfrancus de profanis litteris dixit : 
« Quae si debito modo ac tempore assumantur, 

(1) Mabillonius : Prcefationes, t. I, p. 77. 

(2) Mabillonius : Prcefationes, t. I. p. 83. 

« judicium informant, animum perpoliunt et exor- 
« nant atque ad virtutis studium docilem aptum- 
« que efficiunt » (1). Quae si Lanfranci verba cum 
tenebris hujus merovingiacae aetatis, qua momento 
periisse videtur antiquitatis cultus, conferas, planius 
intelliges ad homines excolendos quid prosint anti- 
quae artes. 

Felicius equidem egit Caesarius, auctoritatemque 
suam ad Lerinensis monasterii institutum magis 
accommodavit, cum in scholis hic et illic creandis 
allaboravit. Legimus enim Hilarium (2), postquam 
ex insula eductus, episcopi munus in civitate Are- 
latensi.susceperat, ut juvenes erudirentur in schola 
operam dedisse : idem de Lupo Trecensi (3), et ipso 
Lerinensis scholee alumno, fertur ; neque aliud de 
Fausto Reiensi sentire fas est, quamvis parum 
constet, utrum Reiensi in civitate an in insula, 
magister exstiterit. Quibus exemplis aliisque citra 
dubium ponitur episcopales scholas a seculo quinto 
ortum sumpsisse. Prseter eas, historicorum testi- 
moniis asseritur alias exstitisse scholas, quas parce- 
ciales vocant, maximi quidem momenti ad litteras 
per populum vulgandas, quarum initia conjunctum 

(1) Apud Ziegelbauer : Hist, rei litter. Benedict,, lib. II, 
p. 546. 

(2) Acta SS, t. II, Maii, p. 28, no 12. 

(3) Guizot : Hist. de la civilis. en France, t, I, liv. III, p. 93. 

sibi Caesarii nomen praeferre videntur. Initium 
enim propemodo sumpserunt a concilio Vasensi, 
cui preefuit Caesarius : Legitur enim in Canone 
primo hujus concilii : «. Hoc enim placuit, ut omnes 
« presbyteros qui sunt in parochiis constituti, 
« secundum consuetudinem quam per totam Italiam 
« satis salubriter teneri cognovimus, juniores lec- 
« tores quantoscumque sine uxore habuerint, 
« secum in domo, ubi ipsi habitare videntur, reci- 
« piant, et eos quomodo boni patres spiritaliter 
« nutrientes, psalmos parare, divinis lectionibus 
« insistere, et in lege domini erudire contendant : 
« ut et sibi dignos successores provideant et ad 
« omnino praemia 6eterna recipiant. Cum vero ad 
« aetatem perfectam pervenerint, si aliquis eorum 
« pro carnis fragilitate uxorem habere voluerit, 
« potestas ei ducendi conjugium non negetur » (1). 
Quo Vasensis concilii canone, si verba perpendis, 
quasi adumbrari has institutiones, quae nunc 
seminaria vocant existimo, cum ibi nulla alia cura 
ducatur, nisi ut passim litteris illi informentur 
quos duces et rectores vulgo ecclesiae habebunt : 
quod equidem scholarum est munus. Porro aucto- 
ritatem Ceesarii expressam ea novata institutio prae 

(1) Sacrosancta Concilia. Labbe, t. 17, p. 1679. Lutetiee, 
Paris, 1671. 

se fert, non tantum eo quod ipse huic concilio 
praefuit, sed magis ex eo quod, ab ineunte seculo 
sexto ad medium, ih Provincia, imo vero in Gallia 
tanta fuit Arelatensis episcopi auctoritas, ut sine eo 
fere nihil immutatum ab ecclesiastici ordinis viris, 
vel innovatum fuerit. Ad annum vero DXXI quo 
maxime conspicuus erat Caesarius, concilium Va- 
sense refertur. Non erat indignum Lerinensi 
alumno, postquam et ipse in monasterio primum 
celeberrimo, a preeclarissimo deinde rhetore htteris 
imbutus erat, tum regula sua ad homines muHe- 
resve in mongisteriis degentes directa, tum decretis 
in Conciliis habitis, omnes ad litterarum studia 
provocare. 

Quantum autem studium, quantam curam, quan- 
tos labores ut doctrina catholica integra primum, 
et ab omni erroris fraude immunis servaretur, con- 
sumpserit, qua arte Pelagianismum labefactare 
aggressus fuerit, cum ab hoc libello, qui de rebus 
tantum ad studia litterarum spectantibus agit, sit 
alienum alto silentio praetereundum videtur. 



CAPUT SEXTUM 



QUID ANGLIA LERINENSI SCHOLiE DEBUERIT 

Cum de Gsesario, scholae Lerinensis alumno prae- 
cipuo, actum est, ut absolvatur opus susceptum, 
quia ad insulanam auctoritatem Galliae fines exce- 
dentem demonstrandam vix adducti sumus, supe- 
rest ut, eam trans mare, usque in Angliam dififu- 
sam fuisse, monstremus et quasdam opportunitates 
Angliam inter Lerinamque insulam exstitisse. Gitra 
dubium res est quinto seculo Patricii Faustique 
auctoritate. 

Exstat etiam, proximo seculo post, inter eas in- 
sulas, immenso tractu terrae marisque dissitas, 
hujus commercii satis preeclarum et notabile 
documentum. Narrant enim scriptores historici 
Gregorium Magnum, summum pontiflcem, de Au- 
gustino monacho in Angliam, ut Evangelium prae- 
dicaret, mittendo cogitasse. Qui, cum Roma profec- 
tus esset, ad Lerinam insulam appulit; qua deinde 
relicta, ut Romam reverteretur, causa fuit hujus 
epistolae quam ad Stephanum, Lerinensem Abba- 

tem, Gregorius scripsit (1). Nec magni refert hunc 
Augustinum ab itinere suo Lerinensium sermoni- 
bus avocatum fuisse, cum illud maxime nostra 
intersit, Lerinam insulam adfuisse viee qua Roma 
in Angliam ferebantur apostoli (2). Sequitur enim, 
ut tanta fuerit inter Angliam Lerinamque consue- 
tudo, quanta fere et inter illam Romamque, ita 
ut, quo magis monachi, saltem Angli, cum Roma- 
nis pontificibus rem haberent, eo magis Lerinensi- 
bus uterentur. Quid enim mirum , si Patricio 
Faustoque ducibus, jam a seculo quinto Britannos 
ad se traxerit Lerinensis insula (3). Postea vero 
cum de Benedicto quodam, Anglo, Biscopo cogno- 
mine, agetur, non erit quod mireris eum, ad monas- 
ticam vitae rationem ediscendam, Lerinam petiisse. 
Tum Patricii, Lerinensis alumni, tum aliorum 
opera institutiones monasticas in honore fuisse 
apud Britannos satis constat. ^A seculo vero sexto, 
qua aetate Britannia Anglorum Soxonumque incur- 
sionibus turbulentissima fuit, a summo fastigio 

(1) Sancti Gregorii Magni opera. Patrol. lat., t. LXXXVII, 
col. 840. 

(2) Mabillon. : Annales Ord. Sancti Bened,, t. I, lib. IX, 
p. 220. — Fleury : Hist eccles., t. VIII, p. 119. 

(3) Quod Alcuinus epistola confirmatur : t Fratres Venera- 
t biles et religiosi de monasterio Lerince insuloe ante paucos 
t dies veneruntad nos » Patrol, lat., t. C, coL 405. 

pnecipitata ruerunt monastica instituta scholas, 
quse in ipsis florebant, secum in ruinam trahentia. 
Nerjue infelicius quam in Gallia res apud Anglos se 
habebant ; eoque devenerant, ut octavo seculo vel 
pauca vel nulla nomine digna exstarent monast^ria 
in quibus scientia excoleretur. Quamobrem Patres 
concilii Cloveshoviensis, anno DCCXLII celebrati, 
dccernunt cap. XX « ut provideant vigilanti per- 
<i fectione episcopi, ut sint monasteria juxta voca- 
ii bulum nominis sui, id est, honesta silentium, 
« quietorum ac pro Deo laborantium habitacula... 
« etc. » (1). Cujus mandati causam antea prsedicti 
Patres notam fecerant : « Dictu dolendum est, quod 
« his temporibus perpauci inveniantur, qui ex in- 
(( timo corde sacrae scientiee rapiantur amore, et 
(( vix aliquid elaborare in discendo voluerint... 
(( Proinde coerceantur et exerceantur in scholis 
(( pueri ad dilectionem Sacrae Scripturse : ut per 
(( hoc bene eruditi inveniri possint ad omnimodam 
(( Ecclesiae utilitatem » (2). 

Tentanda igitur erat, medio jam seculo octavo, 
institutionum et scholarum monasticarum apud 
Anglos renovatio, quam si tam solemniter concilii 
Cloveshoviensis Patres agressi sunt, dicendum 

(1) Labbe : Sacrosancta Concilia, t. VI, p. 1535. 

(2) Ibici., cap. VII, p. 1533. 

tamen ab aliis jam ante ipsos, sub finem seculi 
septimi, opus inceptum fuisse : quae occasio erit, ut 
inquiramus quam in ea re partem habuerit quot- 
que officia in Angliam contulerit Lerinensis insula. 
Opus autem restituendarum scholarum littera- 
rumque et disciplinge monasticae suscepit Anglus 
quidam, Benedictus nomine, cognomine autem 
Biscopus, qui, cum natus esset anno DCXXVIII, 
annum agens fere vigesimum quintum, communi 
hominum societate abdicata, monasticam vitae 
ratiohem inire statuit. Cum Romam iterum petiis- 
set, « post menses ahquot inde digrediens ad insu- 
« lam Lerinensium ibidem se monachorum coetui 
« tradidit, tonsuram accepit et disciplinam regula- 
(( rem, monachi voto insignitus, debita cum soUicitu- 
(( dine servavit ; ubi per biennium idonea monasticae 
(( coriversationis doctrina institutus, rursus beati 
(( Petri, Apo^tolorum principis, amore devictus, sa- 
(( cratam ejus corpore civitatem repetere statuit » (1). 
Nec mora, adveniente nave mercatoria, proposito 
satisfecit (2). Cum ibi moraretur Wigardo, quem 
rex Anglorum Egbertus creandum episcopum Ro- 
mam miserat, mortuo, summus Pontifex, inito 
consilio quem de suis Anglorum archiepiscopum 

(1) Venerabilis Beda : Vitce Sanctorum Abbatum, Patrol. 
lat., t. XIVG, col. 714. 

(2) Mabillon. : Annales Bened., t. 1, cap. XV, p. 417. 

sacraret, « Theodorum videlicet, seculari simul et 
(i ecelesiastica philosophia preeditum virum, et hoc 
« in utraque lingua, greeca scilicet et latina... et 
« quia venerabilem Benedictum sapientem, indus- 
« trium, rehgiosum ac nobilem virum fore cons- 
« pexit, huic ordinatum cum suis omnibus com- 
« mendavit episcopum » (1). Quos studiorum et 
monasticae discipHnae auctores in Britannia habeas 
volo. 

IHi, arrepto itinere, forte via Lerinensi, peragra- 
taque GaHia, Kantiam venerunt, gratissimeque 
sunt accepti. « Theodorus sedem episcopatus cons- 
« cendit, Benedictus suscepit monasterium B. Petri 
« apostoli ad regendum » (2). Sed postquam iHud 
rexerat duobus annis, dimissa monasterii Cantua- 
riensis praBfectura, Romam tertio rediit. Interea 
Theodorus, Archiepiscopus Cantuariensis, Adria- 
nusque, romanus genere, qui post Benedictum 
monasterio Cantuariensi pra^erat, quia litteris 
« sacris simul et secularibus abundanter ambo eru- 
« diti erant, peragrata tota Britannia, congregantes 
« discipulorum catervam, scientia^ salutaris quotidic 
« flumina irrigandis eorum cordibus emanabaut, 
« ita ut etiam metricsD artis, astronomiee et arith- 

(1) Veiierabilis Beda, loc. vit. 

(2) Ibid. 

(( meticae disciplinam, inter sacrorum apicum volu- 
(( mina suis auditoribus contraderent » (1). Hujus 
rei certissimum documentum habet Venerabilis 
Beda qui talia testatur; siquidem ejus tempore 
supererant c< de eorum discipulis qui latinam gree- 
(( camque linguam, eeque ut propriam in qua nati 
«.sunt » (2). noverant Addit insuper laudatus 
auctor : « Neque unquam prorsus, ex quo Britan- 
(( niam petierunt Angli, feliciora fuere tempora, 
(( dum... quicumque lectionibus sacris cuperent 
(( erudiri, haberent in promptu magistros qui do- 
(( cerent. 

Inter haec tamen inertia minime laborabat Bene- 
dictus Biscopus, cum vero summa alacritate, vel 
pretio emptos, vel gratuito ab amicis acceptos, 
multos libros collegisset, domum rediens ad regem 
occidentalium Saxonum, nomine Coynwall, primum 
se contulit, quo mortuo, ad Egfridum, Transhum- 
branae regionis regem, e qua ipse erat oriundus. 
Cui cum omnia quse jam ab adolescentia egisset, 
quibus disciplinis esset imbutus, quot itinera Ro- 
mam esset agressus, patefecisset, admiratione cap- 
tus tanto studio in eum rex incenditur, « ut con- 
(( festim ei terram septuaginta familiarum de suo 

(1) Venerab. Beda, loc. cit. 

(2) Ibid. 

« largitus, monasterium inibi facere pr^ciperet» (1). 
Quod exstructum ad ostium Wiri fluminis, anno 
DCLXXIV, a duobus Anglorum verbis nomen 
Wiremouth — id est, Wiri ostium — accepit. Id 
primum huic regioni praestitit Benedictus, cum ad 
monasterium exornandum e Gallia artiftces accivit, 
qui « Anglorum ex eo gentem hujusmodi artificium 
nosse ac discere fecerunt » (2). 

Neque his flnibus Lerinensis discipuli indefessa 
alacritas se continuit. Anno enim DCLXXXII, 
cum rex Egfridus rebus a Benedicto constitutis 
multum delectaretur, primo dono alterum adjecit, 
« quadraginta adhuc familiarum data possessione, » 
ut monasterium B. Pauli apostoli exstrueretur, 
(( ea dumtaxat ratione, ut una utriusque loci pax 
(( et concordia eadem perpetua familiaritate conser- 
varetur » (3). Cui monasterio Girvense nomen, 
vernacula lingua larrow, inditum est. Antequam 
construeretur, quarto Romam Benedictus profectus 
erat : eo autem con^ructo, quintum iter iniit; quo 

(1) VenerabUis Becia, loco cit. 

(2) Venerabilis Beda, loco cit. 

(3) Ibid. « The two foundations of Wiremoulh and larrow 
« were so singulai-ly connected in their Gerly historv, that, 
« to use tlie expression of Simeon of Durham, they seem lo 
« liave been one monastery built upon two sites » Monasticon 
Xnglicanum by sir William Dugdale, Volurae the fast, p. 501. 
London, 1817. 

perfecto, « locupletatus rediit magna quidem copia 
« voluminum » (1). Sexta peregrinatione confecta, 
tandem vita cessit. 

Queeri potest an inter peregrinandum Lerinam 
insulam reviserit Benedictus; etsi vix dubio locus 
est, tamen testibus non constat : praeterea id ad rem 
mediocris est pretii. Jam enim satis exploratum 
habemus quae contulerit Benedictus ad scientise 
augmentum inter Anglos^ qua opera et studio 
« bibliothecam utriusque monasterii, quam magna 
« coepit instantia, » locupletandam curaverit; eam- 
que, cum in eo esset ut moreretur, « quam de 
« Roma nobilissimam copiosissimamque advexerat 
« ad instructionem Ecclesiae necessariam, soUicite 
« servari integram ncc per incuriam foedari aut 
« passim dissipari » (2) prseccperit. 

Qua3 cum ita sint, et de Benedicti in re litteraria 
apud Anglos meritis constet, interest ut ex quo 
fonte tantum litterarum et monasticarum discipH- 
narum studium hauserit, inquiramus. Ipsius enim 
testimonio ad id impellimur, cum fateatur ipse : 
« Xeque enim putarc habctis, inquit, quod ex meo 
« htDc, quye vobis stotui dccreta, indoctus corde i)ro- 
(( tulerim. lCx decem quippe et septem monasteriis 

(1) ViMicrab. Bcda : Vit(r sanct. Abbat., I. 11, p. 725. 

(2) Veiierabilis Beda, loco cit., lib. I, n» 11. 

« quae inter longos meae crebrae peregrinationis 
« discursus optima comperi, haec universa didici et 
« vobis salubriter observanda contradidi » (i). Quae 
sint ea monasteria a Benedicto visitata, 'historicos 
latet : notum tamen ea eetate, inter celeberrima 
Lerinense praecipuum locum obtinuisse, a quo alia 
plura sua instituta acceperunt ; certissimumque ex 
pra^fatis inter Lerinenses Benedictum duobus annis 
fuisse versatum, monachumque « ibidem professum 
« exstitisse. Inde in Angliam suam reversus... homo 
« in strictissima Lerinensium disciplina educatus, 
« benedictino monasterio informando aptissimus 
« est judicatus » (2). Quod inter Lerinenses ignotum 
ex monasticis institutis ab aliis didicerit Benedic- 
tus, ita parvi momenti est, ut illud praeterire 

silentio fas sit, quin injuriee in crimen incurramus. 
Quamobrem de Benedicti institutis idem judicium, 
quod protulit Mabillonius, usurpare arridet : « Hoc 
(( vero institutum Benedictus hauserat in monas- 
(( terio Lerinensi » (3). 

Rerum igitur a Benedicto institutarum laudem 
pro parte satis conspicua Lerinensibus tribuere 
injuriae nota carebit : quorum laus adhuc illustrior 

(1) Venerabilis Beda, loco cit., lib. I, no 11. 

(2) Apostolatus Benedictinorum in Anglia a P. Cl. Reyneri 
— Duaci 1625 - Sectio I, p. 33. 

(3) Mabillon. : Annales ord. Bened,, t. I, lib. XV, p. 456. 

videbitur, si eorum, quae studiorum et monastica- 
rum disciplinarum instaurationem ab illo factam 
secuta sunt, rationem habebis : « In unoquoque 
« enim monasterio — Wirensi scilicet et Girvensi — 
« erant monachi et multi valde studiosi, e quorum 
<( coUegio, in singulis coenobiis, in scientia Scriptu- 
« rarum excellentior scholasticus ponebatur, quos 
« Eckehardus junior magistros scholae appellat » (1). 
Inter quos proferre liceat Aldhelmum, Geolfridum, 
Bedam Venerabilem, Egbertum, Alcuinum quos, etsi 
. diversis temporibus, tamen intra ejusdem seculi 
limites magistros praBcellentes habuit Anglorum 
schola. Aldhelmus enim, cum in illo celeber- 
rimo Gantuariae monasterio, quod instauraverat 
Benedictus, ab Adriano, hujus successore, litteris 
latinis et grsecis imbutus esset, monasterium Mal- 
mesburiense insigni cum laude rexit, librosque non 
mediocri arte conscripsit. 

Ea fuit praecipua Geolfridi gloria, in monasterio 
Girvensi, cui praeerat, Venerabilem Bedam habuisse 
discipulum. Is enim, « in extremo natus orbis an- 
« gulo » (2) anno DGLXXIII, ita de se loquitur : 

(1) Maljillon. : Acta SS. orcl. sancti Bened,, t. IV, prtcf. ad 
sa3C. III, p. 18. 

(2) Wilhelmus Malmesbunaj : De regibus Angl., lib. I, 
cap. 3, anno 673. 

« Cum essem annorum septem, cura propinquorum 
« datus sum educandus reverendissimo abbati 
« Benedicto, ac deinde Ceolfrido, cunctumque ex 
« eo tempus vitse in ejusdem monasterii habitatione 
« peragens, omnem meditandis Scripturis operam 
« dedi, atque inter observantiam disciplinae regu- 
« laris et quotidianam cantandi in Ecclesia curam 
« semper aut discere, aut docere, aut scribere dulce 
« habui )) (1). Nec quisquam ea aetate exstitit qui 
majorem laudem in litteris assequeretur, vel eum 
in omni genere studiorum antecederet. Gujus opera 
vel merita quae sint explicare non nostrum est, 
cum id tantum sit nobis propositum quo vinculo, 
tenui quidem, tenaci tamen, Lerinensibus Beda 
religetur, patcfacere. 

Egbertus autem, quem « regio genere ortum et 
(( divina scientia imbutum )) fuisse tradit Venera- 
bilis Beda, « omnium Hberalium artium armarium, 
« ut ita dicam, et sacrarium fuit, nobilissimamque 
« bibliothecam Eboraci constituit )) (2). Primum 
doctissimo Beda3 educandus traditur ; at mox « erat 
« ei ex nobilium filiis grcx scholasticorum, quorum 
(( quidam artis grammatica^ rudimentis, alii disci- 

(Ij Veneral). Beda : EpUo7ne, Patiol. lat. 

(2) Alcuini vita ab anonymo scripta, Patrol. lat., t. C, col. 90. 

« plinis eriidiebantur artium jam liberalium » (1), 
inter quos praecipuo loco annumerandus est Alcui- 
nus, qui de Eboracensi ecclesia haec scripsit : « Ubi 
« ego nutritus et eruditus fueram et... me magister 
« meus dilectus Egbertus, archiepiscopus, haere- 
« dem reliquit. » Quae postea in epistola ad Caro- 
lum magnum confirmat : « Desunt mihi, servulo 
« vestro, exquisitiores eruditionis scholasticae libelli, 
« quos habui in patria per bonam et devotissimam 
« magistri mei Egberti industriam » (1). Quis 
autem fuerit ille Alcuinus, satis innotescit, ut 
nomen ejus in medium prolatum, nuUa explana- 
tione indigeat. Eum per magistrum suum Egbertum 
et per Bedam Venerabilem non esse omnino a 
Lerinensibus alienum, omnibus persuasum esse 
velim. Cum vero Alcuinus multam contulerit ope- 
ram, Carolo magno rege, ad litterarum studia ins- 
tauranda ; litterarum « lampada » quam primum 
Lerinenses Anglis tradiderant, in Galliam tempore 
quo apud nostros fere exstinguebatur, a Lerincn- 
sium haerede reportari arridet : sicuti e Lucretio, 
« res accendunt lumina rebus, » ita gentes gentibus. 

(1) Alcuini epist. ad Eanbaldum, arcliiepisc. Eborac, t. C, 
col. 108. 

(2) Ibid., col. 108. 

Jam in conspectu adest aitas carolingica, metam- 
que optatam, confecto itinere, tenemus. Abincepto 
sane manum licet removere, dummodo id fixum 
animis maneat, Lerinensem scholam quinto seculo 
per se primum litteris felicem operam contulisse, 
a sexto autem, per suos praesertim alumnos, 
minusque interdum feliciter ; Anglis tandem id 
praestitisse, quod inter eos litterarum studia et 
disciplinam monasticam instauraret, eumque homi- 
nem pararet, cujus opera praecipue res litteraria 
eevo carolingico aliquo modo in Gallia restitueretur. 

